
Predilectia sa pentru repertoriul flautistic contemporan se manifesta prin sustinerea unor 


recitaluri de muzică contemporană şi prezentarea unor lucrări in primă auditie absolută. De 
asemenea menţionăm prezența tinerei flautiste în cadrul unor festivaluri precum Cluj 
Modern, Toamna Muzicală Clujeană, Sigismund Toduta din Cluj-Napoca sau Festivalul Meridian 
din Bucureşti. În prezent Flavia Herdlicska este profesor de flaut la Şcoala Gimnazială de 
Muzică „Augustin Bena” din Cluj-Napoca, unde se bucură de aprecierea corpului didactic 


al şcolii şi unde susţine o activitate pedagogică intensă şi fructoasă. 
REZUMAT 


Textul de faţă, elaborat în cadrul cercetării doctorale, propune spre analiză două lucrări 
importante ale repertoriului flautistic contemporan aparținând compozitorului american 
George Crumb. Lucrările la care ne referim sunt Vox Balaenae pentru flaut, violoncel şi pian 
şi An Idyll for the Misbegotten pentru flaut şi percuție. Textul prezintă mai întâi o scurtă schiţă 
biografică a compozitorului, urmată de expunerea unor trăsături stilistice ale creaţiei 
autorului american. Demersul analitic propus înglobează atât aspectele componistice (în 
special procedeul repetitiei variate, al permutatiei sau concepția despre timpul muzical) ale 
celor două lucrări, prezentate amănunţit şi susținute de exemple relevante, cât şi aspecte 
referitoare la procedee ale tehnicii extinse folosite de autor în scriitura flautistică sau sugestii 
interpretative oferite din perspectiva muzicianului care a trecut prin travaliul adesea dificil 
de învăţare şi prezentare în recital a lucrărilor mai sus menţionate. 


Cuvinte cheie: George Crumb, repertoriul cameral cu flaut, procedee ale tehnicii extinse, 
procesualitate, repetiţie variată, permutatie, timpul muzical 

George Crumb -Schita biografică 


George Henry Crumb s-a născut in 24 octombrie 1929, in oraşul 
Charleston, West Virginia, intr-o familie de muzicieni. Tatal sau canta la clarinet in 
orchestra simfonica a orasului, dar era si aranjor si dirija orchestra pentru filme 
mute. Mama sa, violoncelista, si fratele său William, flautist, erau la rândul lor 
membri ai aceleiași orchestre. Pregătirea muzicală a început încă din copilărie, 
luând primele lecţii de clarinet cu tatăl său, mai târziu începând și studiul pianului, 
astfel încât familia se putea delecta făcând muzică de cameră împreună. Deja în 
jurul vârstei de zece ani, Crumb începe să compună. După descrierea lui David 
Cohen „Crumb a evoluat prin lucrări în stil imitând marii compozitori, printre care 
Mozart, Chopin, Beethoven, Brahms şi Bartok.”! 

După terminarea liceului, Crumb s-a înscris la Mason College (unde a şi 
cunoscut-o pe cea care avea să-i devină soţie, Elizabeth May Brown), absolvind 
studiile de pian şi compoziţie în anul 1950. De aici, Crumb s-a mutat împreună cu 
familia sa in Illinois, unde s-a înscris la studiile masterale în compoziţie la 
University of Illinois, Champaign - Urbana, sub îndrumarea lui Eugene Weigel. 
Pasul următor il reprezintă studiile doctorale, pe care Crumb le susţine la 
University of Michigan, urmând cursurile de compoziţie cu Ross Lee Finney. În 
timpul şederii sale în Ann Arbor obţine o bursă de studiu Fullbright pentru un an 
la Hochschule fur Musik din Berlin. Crumb finalizează studiile doctorale cu 
lucrarea Variazioni pentru orchestră, în anul 1959. 

Crumb va ocupa un post de asistent la University of Colorado în Boulder, 
unde predă pian şi compoziţie. Aici l-a avut coleg pe pianistul David Burge, un 
interpret devotat muzicii secolului XX, care l-a solicitat să-i scrie câteva piese. 
Astfel a apărut lucrarea Five Piano Pieces, scrisă în 1962 și prezentată în primă 
audiție de Burge la începutul anului 1963. Recunoscută ca fiind prima lucrare 
definitorie din creaţia lui Crumb, această serie de miniaturi pianistice au 
reprezentat o noutate atât pentru Burge cât şi pentru cei prezenţi în public, datorită 
folosirii aproape exclusive a procedeelor tehnicii extinse, în special a procedeelor 
care se realizează în interiorul pianului precum pizzicato, glissando pe corzile 
instrumentului sau armonice. Deşi inițial sceptic în privința acestor procedee, Burge 
a fost atât de impresionat de lucrare încât a decis să o includă în repertoriul său şi 
să o prezinte mereu în turneele sale. Reacţia critică a fost aproape peste tot 
pozitivă. Burge îşi aminteşte cum a primit Karlheinz Stockhausen această piesă: „a 
ascultat cele cinci piese clătinând din cap aprobator şi spunând că şi-ar fi dorit să 
descopere el acele procedee atât de caracteristice muzicii lui Crumb” 2 


1 David Cohen, George Crumb: A Bio-Bibliography, Westport, CT: Greenwaal Press, 2002, p. 2 
2Don Gillespie,George Crumb: Profile of a Composer, New York: C. F. Peters Corporation, 1986, p. 6. 

După perioada iniţială la University of Colorado, Crumb petrece un an în 
calitate de compozitor în rezidenţă la University of Buffalo. Pe parcursul acestei 
perioade, Crumb beneficiază de recunoaştere şi apreciere pe scena muzicală 
contemporană, ceea ce îi permite să acceadă la postul de profesor de compoziţie la 
University of Pennsylvania, locul de unde avea să se retragă din activitatea 
didactică, după treizeci şi doi de ani, în 1997. Alături de activitatea didactică, a fost 
mereu un compozitor activ, călătorind şi participând la numeroase festivaluri şi 
concerte unde avea să-i fie prezentată muzica și dedicându-se înregistrării muzicii 
sale, realizate în totalitate de către Bridge Records. 

Dintre lucrările sale cele mai importante amintim: Echoes of Time and the 
River (1976) pentru orchestră; Star — Child (1977), pentru soprană, cor de copii, cor 
bărbătesc, clopote şi orchestră mare; A Haunted Landscape (1984) pentru orchestră. 
În afară de lucrarea Variazioni scrisă în cadrul studiilor doctorale, acestea sunt 
singurele lucrări în care Crumb utilizează orchestra. 

Preferintele sale se îndreaptă pentru muzica solo (in special pian) sau 
diferite ansambluri camerale. Mediul cameral este acela in care bogatia poetica si 
imaginația compozitorului se valorifică cel mai bine. Dintre acestea amintim: 
Ancient Voices of Children (1970) pentru soprană, băiat cu voce de soprană, oboi, 
mandolină, harpă, pian amplificat/pian de jucărie şi instrumente de percuție (trei 
percutionisti); Black Angels (1970) pentru cvartet de coarde amplificat; Eleven Echoes 
of Autumn (1968) pentru vioară, flaut alto, clarinet şi pian; Lux Aeterna for Five 
Masked Musicians (1971) pentru soprană, flaut bas, sitar şi instrumente de percuție 
(doi percutionisti); Madrigals, Book I — IV (1969) pentru ansambluri variabile. Lista 
ar putea continua având în vedere că titlurile sugerate (ne referim aici la lucrările 
camerale) se înscriu într-o perioadă de maximă fertilitate şi imaginație a 
compozitorului, perioadă din care face parte şi una din lucrările de care ne vom 
ocupa în prezentarea noastră şi anume Vox Balaenae (1971) pentru flaut amplificat, 
violoncel amplificat şi pian amplificat. Nu putem încheia această listă scurtă cu 
câteva din lucrările reprezentative ale lui Crumb fără a menţiona cele patru cicluri 
Makrokosmos (1972-1979). Primele două sunt dedicate pianului solist, al treilea este 
scris pentru două piane şi instrumente de percuție (doi percutionisti), iar al 
patrulea, pentru pian la patru mâini. 

Impactul pe care Crumb l-a exercitat asupra lumii muzicale contemporane 
de-a lungul întregii sale cariere a fost recunoscut prin cele şase titluri onorifice la 
nivel academic, prin granturi şi premii din care amintim: granturile Guggenheim 
în 1967 şi 1973, premiul Pulitzer în 1968, premiul Koussevitzky în 1971 şi premiul 
Grammy pentru cea mai bună lucrare contemporană în anul 2001. Aspectele 
timbrale inovatoare, estetica sa romantică dar în acelaşi timp modernistă şi 
caracterul profund spiritual al muzicii sale reprezintă argumente ale succesului 
lucrărilor sale. Abilitatea extraordinară de a folosi metode componistice divergente 

asamblate intr-un tot coerent, materialul armonic care imbina sonoritati moderne 
cu oaze tonale bine definite şi în general o lume sonoră care aparţine 
contemporaneitatii fiind în acelaşi timp accesibilă, ne legitimează să-l plasăm pe 
Crumb în rândul celor mai reprezentativi compozitori din a doua jumătate a 
secolului XX, iar popularitatea lucrărilor sale, chiar dacă au trecut doar cincizeci de 
ani de la compunerea lor, pare a fi un bun indicator al impactului acestora asupra 
muzicii contemporane culte. 


Particularităţi stilistice în muzica lui George Crumb 


În volumul Music Since 1945. Issues, Materials, and Literature,! muzicologii 
americani Elliott Schwartz şi Daniel Godfrey propun şapte concepte sau chei de 
decodificare a muzicii noi: logica intonationald (logica înălțimilor), timpul (muzical), 
culoarea timbrală, textura (tipul/factura scriiturii), procesualitatea (procesul prin care o 
muzică ia fiinţă), ritualul interpretării şi parodia (subintelegem aici prezenţa citatului, 
în multiplele sale forme prezente în muzica celei de-a doua jumătăţi a secolului 
XX). Celor şapte concepte propuse, la care autorii se vor referi ca la „cei şapte 
factori”, li se adaugă încă două concepte care se referă strict la uneltele 
componistice, şi anume tehnologia şi notația. De asemenea, un capitol al volumului 
amintit mai sus se referă la noile modalităţi de a asculta muzica, sau ceea ce autorii 
volumului numesc revoluția boxelor. Produse ale erei postbelice, LP-ul şi 
magnetofonul, unelte tehnologice esenţiale pentru înţelegerea muzicii noi, au 
accelerat schimbările muzicale, conducând spre un nou mediu - muzica 
electronică. Datorită posibilităţilor de circulaţie a informaţiei după anul 1945 rata 
schimbărilor stilistice s-a intensificat într-un mod inimaginabil până atunci, doi 
factori importanţi fiind imprimările şi difuzarea muzicii. Compozitorii au acum 
acces virtual nelimitat la stimuli creativi diverşi. Această schimbare în modul de a 
asculta muzica se însoţeşte cu schimbări în percepţia muzicală. 

Vom folosi conceptele prezentate drept unelte analitice în abordarea 
muzicii lui George Crumb. În identificarea aspectelor stilistice ale acestuia ne vom 
referi in special la logica intonaţională, timpul muzical, culoarea timbrală, 
procesualitate, ritualul interpretării, parodia şi notația muzicală. Aceste concepte 
ne oferă mecanisme de înţelegere profundă a lucrărilor propuse spre analiză. 

Înainte însă de a prezenta aspectele generale ale creaţiei lui George Crumb, 
vom comenta succint articolul lui Crumb Music : Does It Have a Future? 2 Deşi scris 


1 Schwartz, Elliott şi Daniel,Godfrey, Music Since 1945. Issues, Materials, and Literature, New York, 
Toronto: Schrimer Books, 1992. 

2 George Crumb, Music: Does It Have a Future, The Kenyon Review, New Series, Vol.II, Nr.3, 1980, p. 
115-122 

in anul 1980, ideile formulate continua sa fie de actualitate. Crumb identifica si 
prezintă câteva tendinţe ale muzicii contemporane (semnificative în opinia sa) care 
s-ar putea proiecta în viitor într-un mod convingător. O încercare de a izola aceste 
aspecte va oferi o nouă perspectivă asupra înțelegerii muzicii lui Crumb. După 
cum remarcă si Diana Rotaru !, în acest articol Crumb ,,schiteaza ... un fel de Ars 
Poetica a principiilor esteticii sale.” 

Un prim aspect, de mare importanţă în cultura muzicală contemporană, 
este extinderea istorică şi geografică a posibilităţilor de informare în domeniul 
muzical, nu doar la stadiile originare ale muzicii europene, dar și la spaţiile 
culturale extra-europene. Datorită multitudinii de surse ce pot influenţa un 
compozitor, la nivelul tuturor parametrilor, s-au multiplicat şi tehnicile de 
compoziţie. Această paletă vastă de posibilităţi atrage după sine şi „ pierderea unui 
principiu unificator”? după cum remarcă George Crumb. Consecințele acestei 
conştiinţe lărgite a percepţiei moştenirii culturale este evidentă în creaţia 
compozitorilor contemporani. Crumb face referire la compozitorul britanic Peter 
Maxwell Davis şi la influența muzicii medievale asupra creației acestuia. Cu 
privire la acest aspect discutat, Crumb concluzionează: 


„În afară de aceste influenţe culturale generale care contribuie la modelarea 
psihicului muzical contemporan, trebuie să luăm în considerare şi uimitoarea 
moştenire a compozitorilor de la începutul secolului XX în ceea ce priveşte 
tehnica şi procedeele componistice. Deşi sunt impresionat de numărul mare al 
elementelor noi ale vocabularului, zonele legate de parametrul intonational, 
ritmic sau timbral, simt în acelaşi timp pierderea unui principiu unificator în 
mare parte din muzica noastră recentă. Nu doar problema tonalitatii este încă 
nerezolvată ci şi faptul că nu am inventat nimic comparabil cu instinctul sigur 
pentru formă ce apare constant în cele mai bune muzici ale tradiţiei 
[europene]. În loc de aceasta, fiecare nouă lucrare pare a necesita o soluţie 
specială, valabilă doar în cazul ei particular. Există în mod sigur un sens al 
aventurii și al provocării în articularea concepţiilor noastre, în ciuda faptului 
că avem atât de puţine garanţii și probabil tindem să subestimăm acest 
element al efortului în cazul compozitorilor mai vechi. Fără doar şi poate, cred 
că va fi sarcina viitorului să sintetizeze într-un fel pura diversitate a resurselor 
noastre într-o procedură mai organică şi mai bine ordonată” 


1 Diana Rotaru, Transa recentă şi principiul repetitiei in muzica nouă, Teză de doctorat , Universitatea 
Naţională de Muzică, Bucuresti, 2012, p. 96 

2 George Crumb, Music: Does It Have a Future, The Kenyon Review, New Series, Vol.II, Nr.3, 1980, p.117 
3 Ibidem, p.117 „Apart form these broader cultural influences which contribute to the shaping of our 
contemporary musical psyche, we also have to take into account the rather bewildering legacy of the 
earlier twentieth century composers in the matter of compositional technique and procedure. Although 
I am impressed by the enormous accruement of new elements of vocabulary in the areas of pitch, 
rhythm, timbre, and so forth, I sense at the same time the loss of a majestic unifying principle in much 
of our recent music. Not only is the question of tonality still unresolved but we have not yet invented 

Un al doilea aspect remarcat de Crumb este dezvoltarea idiomurilor 
instrumentale şi vocale, posibilă datorită deschiderii culturale fără precedent. 
Crumb explică legătura dintre muzica electronică şi felul în care aceasta afectează 
modul de a compune pentru instrumente acustice. De asemenea, datorită muzicii 
electronice s-a revizuit într-un mod radical felul în care percepem caracteristicile 
sunetului, articulaţia, factura scriiturii sau dinamica. Chiar dacă cele discutate 
anterior ar avea un efect pozitiv „este evident că mediul electronic nu rezolvă 
problemele cu care se confruntă compozitorii, şi anume, cele care duc la crearea 
unui stil viabil, la inventarea unui material tematic original şi la articularea 
formei.”! La dezvoltarea idiomurilor instrumentale şi vocale au contribuit fara 
îndoială mai multi factori: influenţa diferitelor sonorități ale muzicilor tradiţionale, 
mai ales extra-europene, numeroase tehnici de emisie inspirate de jazz, rock sau 
muzica electronică sau prezenţa sporită a instrumentelor de percuție în muzica 
nouă: „Dezvoltarea idiomurilor instrumentale a fost, desigur, un proces în 
continuă devenire de-a lungul secoleleor; fiecare epocă având obligaţia să-şi 
„reinventeze” instrumentele odată cu schimbarea stilurilor şi a modurilor de 
expresie.”? 

Un al treilea aspect important al muzicii noi este ritmul. Acesta este privit 
de Crumb ca fiind profund marcat de trei mari compozitori: Ludwig van 
Beethoven, Frédéric Chopin şi Olivier Messiaen. Înainte de a prezenta 
particularitatile ritmice din muzica celor trei compozitori, Crumb explica: 


„Probabil dintre toate elementele de bază ale muzicii, ritmul ne afectează in 
modul cel mai direct sistemul nervos central. Chiar dacă în analizele muzicale 
am moştenit o clară predilecție pentru înălțime ca fiind de importanţă primară 
în raport cu ritmul, consider frecventă imposibilitatea de a transpune 
fenomenul ritmic în cuvinte. S-ar putea argumenta că aspectul cel mai 
cuprinzător al ritmului este tempoul, şi este interesant de observat că în vreme 
ce secolul XIX îşi clasifica compozitorii în funcţie de calitatea părţilor lente ale 
unei lucrări - considerând că o lucrare lentă era mai dificil de compus - 
situaţia în prezent a fost complet inversată. Miza pare să fie acum 
compunerea unei muzici rapide, convingătoare, sau mai exact în ce fel putem 
imprima muzicii un sens de propulsie fără să ne agăţăm prea mult de tehnici 
ale trecutului, de exemplu cinetismul muzicii lui Bela Bartók. Complexitatea 


anything comparable to the sure instinct for form which occurs routinely in the best traditional music. 
Instead, each new work seems to require a special solution, valid only in terms of itself. There is, to be 
sure, a sense of adventure and challenge in articulating our conceptions, despite the fact that we can 
take so little for granted; and perhaps we tend to underestimate the struggle-element in the case of the 
earlier composers. Nonetheless I sense that it will be the task of the future to somehow synthesize the 
sheer diversity of our present resources into a more organic and well-ordered procedure.” 

1 Ibidem, p. 118. 

2 Ibidem, p. 118 "The development of idiom, of course, has been an ongoing process over the centuries; in 
fact, it is incumbent on each age to „reinvent” instruments as styles and modes of expression change” 

in sine desigur ca nu va asigura energie ritmica; si este adevarat ca ritmul 
armonic (frecvenţa cu care se schimbă acordurile) trebuie să opereze în 
conjunctie cu ritmul real pentru a asigura un sens de propulsie.”! 


Cei trei compozitori menţionaţi, Beethoven, Chopin si Messiaen, sunt de 
mare importanţă pentru Crumb datorită felului imaginativ, creativ în care folosesc 
ritmul şi „ar putea avea o mare influenţă asupra modului actual în care tratăm 
structura ritmică.”? Cu privire la acest aspect, bazându-se pe textul lui Crumb, 
Diana Rotaru formulează în mod convingător caracteristicile ritmice ale celor trei 
compozitori: 


„La Beethoven îl impresionează cel mai mult modul în care acesta sugerează o 
mişcare rapidă în cadrul unei mişcări lente (în Adagio-uri) prin subdiviziuni 
mici ale unităţii de bază. Sentimentul de „suspensie” temporală dublată de o 
creştere organică, procesuală din muzica lui Chopin a influenţat scriitura 
figurativă din lucrările lui Crumb. Cu Messiaen, al cărui principiu 
ritmic aditiv este influenţat de talas-urile hinduse, Crumb are în comun, pe 
lângă asimetria duratelor şi suprapunerea unor modele ritmice diferite, şi 
ideea de personaj ritmic, având în vedere faptul că obiectele sonore (motive, 
figuri, gesturi) sunt foarte bine individualizate şi ritmic”3 


Un al patrulea aspect în analiza făcută de Crumb este cel referitor la 
parametrul intonational. Acesta explică: 


„Când ne referim la rolul înălțimilor (parametrul intonational) în muzica 
nouă, pătrundem într-o zonă cu numeroase opinii contradictorii. În general 
consider că abordările rationaliste cu privire la organizarea înălțimilor sonore, 
incluzând în mod specific tehnica serială, au cedat locul, în mare parte, unor 
abordări mai intuitive. Se pare că există o tendinţă generală de a evolua către 
un nou tip de tonalitate. Probabil soluţia ideală anticipată mi se pare de 


1 Ibidem, p.119 „Perhaps of all the most basic elements of music, rhythm most directly affects our 
central nervous system. Although in our analysis of music we have inherited a definite bias in favor of 
pitch, rather than rhythm, as being primary, I suspect that we are frequently unable to cope with 
rhythmic phenomena in verbal terms. It might be argued that the largest aspect of rhythm is tempo, and 
it is interesting to observe that, whereas the nineteenth century tended to rank composers on the quality 
of their slow movements — since it was assumed that slow music was more difficult to write — the 
situation at the present time has been completely reversed. The problem now seems to be the 
composition of convincing fast music, or more exactly, how to give our music a sense of propulsion 
without clinging too slavishly to past procedures, for example the Bartokian type of kinetic rhythm. 
Complexity in itself, of course, will not provide rhythmic thrust; and it is true that harmonic rhythm has 
to operate in conjunction with actual rhythm in order to effect a sense of propulsion.” 

2 Ibidem , p.119 

3 Diana Rotaru, Transa recentă şi principiul repetitiei în muzica nouă, Teză de doctorat, UNMB, 2012, p. 99. 

Bartok, este aceea de a combina posibilităţile limbajului nostru cromatic - 


al 


extrem de bogat şi expresiv in sine — cu o centricitate puternică de tip tonal. 


În continuarea prezentării sale, Crumb remarcă o tehnică de lucru ce a 
debutat o dată cu a doua şcoală vieneză, şi anume lucrul cu celule mici, prin 
procedeele permutării și variaţiei. Aceste celule folosite şi de Crumb în muzica sa 
sunt terta mare/ terta mică (do-mi-mib), cluster-ul cromatic de trei sunete (do-do#- 
re) şi motivul de cvarte (do-fa#-si-fa). Ele ar putea reprezenta în creaţia lui Crumb 
funcţia de celule-simbol, Diana Rotaru comparându-le cu figurile retorice, ce poartă 
„ încărcătură semantica.”2 

Cu privire la experimentarea cu microtonii, Crumb explică faptul că 
pentru urechea occidentală, folosirea acestora ca parametru structural este 
problematică; microtoniile sunt însă adesea folosite în manieră coloristică. 

În ceea ce privește parametrul formal, Crumb remarcă în muzica nouă 
două tendinţe pregnante, diametral opuse: principiul non-repetitiei, al progresiei 
continue, şi cel al repetitiei infinite a unei idei - fie motiv ritmic, acord sau o 
succesiune melodică. Crumb arată folosirea acestor două principii în muzica lui 
Arnold Schoenberg. Bineînţeles, acestea pot fi denumite mai corect proceduri 
formale, mai degrabă decât structuri formale articulate înţelese în sens 
convenţional, precum structura sonatei sau a rondo-ului. aplicate structurilor mari, 
cele două principii menţionate pot conduce la alienare şi monotonie, Crumb 
afirmându-şi preferința pentru calea de mijloc, cea a „repetiţiei cu contrast”. De 
asemenea, Crumb menţionează eroziunea formei narative (de tipul sonatei) în 
contextul contemporan şi revenirea la formele simple, de tipul variatiunilor. 

Un ultim aspect, concluziv, prezentat de Crumb în articolul său, se referă 
la necesitatea reîntoarcerii muzicii la funcţia sa originară, de reflexie a naturii. 
Legătura dintre muzică şi natură este, pentru Crumb, un mijloc de purificare a 
limbajului sonor, distorsionat şi alterat de multiplele explorări ale secolului XX. De 
asemenea, compozitorul face referire şi la un stadiu inconştient ce determină 
această legătură, şi anume moştenirea acustică, amprenta acustică pe care orice creator 
de muzică o posedă, fiind vorba de spaţiul sonor în care un om se naşte şi creşte: 


„Chiar daca discuțiile tehnice sunt întotdeauna interesante pentru 
compozitori, consider că adevăratele puteri magice şi spirituale ale muzicii 


1 George Crumb, Music: Does it Have a Future?, p.120, When we come to a discussion of the role of pitch 
in new music, we enter an arena of widely conflicting opinions. In general, I feel that the more 
rationalistic approaches to pitch-organization, including specifically serial technique, have given way, 
largely to a more intuitive approach.There seems to be a growing feeling that we must somehow evolve 
a new kind of tonality. Probably the ideal solution, anticipated, it seems to me by Bartok, is to combine 
the possibilities of our chromatic language which is so rich and expressive in its own right- with a sense 
of strong tonal focus.” 

2 Diana Rotaru, Transa recentăşi principiul repetitiei in muzica nouă, Teza de doctorat, UNMB, 2012, p. 99. 

provin din straturi mai adanci ale psihicului nostru. Sunt convins ca fiecare 
compozitor, din anii săi de formare, a dobândit o „acustică naturală” care-i 
rămâne în ureche pentru toată viaţa. Faptul că m-am născut şi am crescut într- 
o vale a munţilor Apalaşi a însemnat că urechea mea s-a acordat la o anumită 
acustică a ecoului; simt că această acustică s-a impregnat în auzul meu, şi a 
devenit astfel baza acustică a muzicii mele. Îmi imaginez că malul oceanului 
sau câmpiile întinse ar produce o „moştenire” acustică diferită. Într-un sens 
general, ritmurile naturii - mari sau mici, sunetele vântului si ale apei, 
sunetele păsărilor şi al insectelor — trebuie inevitabil să-şi găsească analogii in 
muzică. Până la urmă, „cântecul” balenei cu cocoaşă este deja un produs 
artistic foarte dezvoltat: putem identifica o structură frazeologică, climax şi 
anticlimax, chiar şi o macro - articulare a formei muzicale.”! 


Dacă până acum am încercat schitarea unui fundament pe baza căruia să 
putem înțelege cât mai clar lumea ideatică a creaţiei lui Crumb, vom prezenta în 
continuare într-o manieră cât mai concisă câteva aspecte ale limbajului muzical al 
acestuia. Personalitatea profund originală a acestui compozitor, vocea sa 
inconfundabilă în peisajul componistic contemporan scapă unei simple etichetări 
stilistice. Am putea identifica creaţia sa ca fiind „neo-romantică” datorită nostalgiei 
muzicii romantice, a reveriei sau a preocupării pentru temele profunde ale 
existenței umane precum iubirea sau moartea, sau a obsesiei nocturnului în 
lucrările lui Crumb. Privită dintr-o altă perspectivă, creaţia lui Crumb se pliază pe 
caracteristicile unui ,neo-impresionism” datorită preocupărilor timbrale a 
compozitorului, a pânzelor sonore diafane, a jocului de lumini şi de umbre, tuşe de 
culoare vagi, contururi nedefinite, o senzaţie de atemporalitate, expresia sau 
„Sculptarea” tăcerii, preferința pentru mozaicuri sonore luxuriante, toate acestea 
fiind regăsite în muzica impresionistă. Pe de altă parte, dacă luăm în considerare 
cele câteva aspecte ale postmodernismului enunțate de Jonathan Kramer în 
debutul articolului său Postmodern Concepts of Musical Time?, precum ironia, 


1 George Crumb, Music: Does it Have a Future?, p. 121,,Although technical discussions are always 
interesting to composers, I suspect that the truly magical and spiritual powers of music arise from 
deeper levels of our psyche. I am certain that every composer, from his formative years as a child, has 
acquired a „natural acoustic” which remains in his ear for life. The fact that I was born and grew up in 
an Appalachian river valley meant that my ear was attuned to a peculiar echoing acoustic; I felt that this 
acoustic was ,,structured into” my hearing, so to speak, an thus became the basic acoustic of my music. I 
should imagine that the ocean shore or endless plains would produce an altogether different 
„inherited” acoustic. In a large sense, the rhythms of nature- large and small, the sounds of wind and 
water, the sounds of birds and insects- must inevitably find their analogues in music. After all, the 
singing of the humpback whale is already a highly developed artistic product: one hears phrase- 
structure, climax and anticlimax, and even a sense of large- scale musical form!” 

2 Jonathan D. Kramer, Postmodern Concepts of Music Time, Indiana Theory Review, 17/2, 1996, pp. 21-62 
Jonathan D. Kramer (1942, Hartford, Connecticut- 2004 New York City), compozitor si teoretician 
american, profesor de compozitie si teorie la Columbia University. Dintre compozitiile sale amintim: 
Musica pro Musica for orchestra (1992), Music for Piano, No.5 (1985) sau Renascence for clarinet and 

nerespectarea granitelor dintre trecut si prezent, interogarea asupra valorii unitatii 
structurale, refuzul acceptării distinctiei dintre valorile elitiste şi populare, evitarea 
formelor totalizatoare (nu permite unei lucrări să fie în întregime tonală sau serială, 
sau turnată în matrita formală prestabilită), prezența citatului sau a referintelor 
muzicale aparținând unor culturi şi tradiţii variate, acceptarea contradictiilor, 
includerea fragmentărilor şi a discontinuităţilor în lucrarea muzicală sau 
considerarea pluralismului şi eclectismului, vom putea asocia creaţia lui Crumb 
postmodernismului. Din prezentarea aspectelor muzicii noi analizate de Crumb în 
articolul discutat anterior, întrezărim câteva principii directoare, puncte de ghidaj 
importante în înţelegerea muzicii lui Crumb. 

În legătură cu parametrul intonational (logica înălțimilor), pe lângă cele 
trei „celule-simbol” menţionate de Crumb în articolul său şi folosite pe scară largă 
în propria creaţie, cu rol generator, germinativ, celule din care iau naştere lucrări 
întregi, putem aminti ca material sonor folosit oligocordiile, scări pre-pentatonice 
(motivul 2M-3m-2M), pentatonia, hexatonia, scările octatonice (bazate pe modelul 
1:2:1 sau 2:1:2, unde 1 reprezintă semitonul şi 2 tonul), structuri de cvarte (atât în 
plan orizontal cât şi vertical), diverse scări simetrice (reminiscente din creaţia lui 
Bartók) şi sugestii modale sau tonale (fără referire la functionalismul tonalităţii). 
Acest material sonor, cizelat cu mare măiestrie de Crumb, oferă unitate lucrărilor 
sale, realizând astfel „principiul unificator” amintit în analiza sa. Amintim aici şi 
principiul repetitiei, fundamental în generarea materialului sonor; este practicat în 
special de procedeul repetitiei cu contrast. Continuitatea din lucrările lui Crumb se 
bazează pe o repetiție mereu variată prin tehnica permutativă sau transpozitivă. 
Muzica lui Crumb este expozitivă, nu dezvoltătoare. Remarcăm aşadar realizarea 
formelor mici după principiul mozaicului, un puzzle sonor bine articulat şi coerent, 
de mare forţă expresivă. Crumb juxtapune materiale sonore diverse; fragmentele 
sau gesturile muzicale alternează sau dialoghează, coexistă în ansamblul tesaturii 
sonore. 

În ansamblul concepţiilor referitoare la muzica secolului XX, în special în 
cea de-a doua jumătate, timpul muzical ocupă un capitol aparte, amplu dezbătut şi 
analizat. Cele două abordări definitorii- serialismul integral şi indeterminismul — 
nu au transformat doar concepţia asupra sunetului, ci şi tratarea timpului muzical. 
Compozitorii începutului de secol XX au pus sub semnul întrebării necesitatea 
linearitatii şi directionalitatii în concepţia temporală. Potrivit lui George 


electronics (1980). A fost vice-preşedinte la International Society for the Study of Time, la Society for Music 
Theory, în comitetul executiv al revistei Perspectives of New Music şi co-editor al revistei United States of 
Contemporary Music Review. În calitate de muzicolog a publicat numeroase volume şi articole de 
referinţă: The Time of Music (1988), Time in Contemporary Musical Thought (1989-93), Postmodern Concepts 
of Musical Time (1997), Beyond Unity: Toward an Understanding of Postmodernism in Music and Music 
Theory, in Concert Music, Rock, and Jazz since 1945: Essays and Analytical Studies (1995) sau Discontinuity 
and Proportion in the Music of Stravinsky, in Confronting Stravinsky (1986). 

Rochberg,'timpul este spatializat, astfel apar in plan muzical noi temporalitati care 
inlocuiesc linearitatea cu principiul discontinuitatii. Aceasta discontinuitate dusa la 
extrem in anumite muzici distruge ceea ce obisnuim sa numim coerenta, logica 
arhitecturala a discursului muzical. Doi factori de mare importanta care au condus 
catre folosirea activa a discontinuitatilor in climatul cultural general sunt: 

1) absorbtia graduala a muzicii produse de culturi diametral opuse, 
care au evoluat de-a lungul secolelor fara nici un contact cu ideile occidentale - 
muzicile culturilor extra-europene, ce continua sa-i influenteze pe compozitori, 
aratand noi modalitati de a folosi si experimenta timpul. 

2) factorul tehnologic, şi anume inventarea procedeelor de 
înregistrare. 

Putem afirma faptul că noile concepţii temporale apărute în muzica celei 
de-a doua jumătăţi a secolului XX sunt influențate de detasarea muzicii fata de 
ritualul comportamental al sălii de concert, detaşare care a provocat o 
scurtcircuitare a ordinii interne a experienţei auditive; efectele sunt estetica 
discontinuitatii (discontinuități ce întrerup şi reordonează timpul linear -de 
exemplu muzica electronică) si temporalitatea non-lineară. Momentele sau 
evenimentele sonore pot avea legătură unul cu celălalt (de exemplu din punct de 
vedere motivic) însă nu sunt unite prin tranzitii. Dacă momentul este definit de un 
proces, acest proces trebuie să-şi atingă telul, trebuie încheiat, în limitele 
momentului. Astfel momentele sunt definite de stază şi nu de proces. Rezultatul 
este un prezent singular (continuu) întins pe durate mari, un (potenţial) „acum” 
infinit care dă senzaţia unei clipe şi pe care îl putem pune sub cupola 
atemporalitatii, a imobilului şi a stop-cadrului. 

Problematica timpului muzical constituie o preocupare importantă în 
dezbaterea contemporană despre muzică, extensiile sale conceptuale și filosofice 
fiind deja limpede conturate de Igor Stravinski într-una dintre conferințele sale 
cuprinse în Poetica muzicală (1936). Lucrări mai recente încearcă să definească şi să 
articuleze coerent concepte cu aplicabilitate practică referitoare la fenomenul 
temporal în muzica contemporană. Leonard B. Meyer? si Jonathan Kramer sunt doi 
dintre muzicologii americani cu idei novatoare asupra timpului muzical. Din 


1 George Rochberg (1918, Pateson, New Jersey- 2005 Bryn Mawr, Pennsylvania), compozitor şi 
muzicolog american. Printre lucrările sale cele mai cunoscute se numără: Night Music, String Quartet 
No.3 şi 5 (nominalizate la premiile Grammy Award), Black Sounds şi Simfonia a Il-a (premiul Naumburg 
Recording Award).Carti şi articole publicate: The Aesthetics of Survival: A Composer's View of Twentieth- 
Century Music (premiul Deems Taylor Award), The Aesthetics of Survival si Five Lines, Four Spaces. 

2 Leonard B. Meyer (1918, New York — 2007, Manhattan, New York) compozitor, filozof şi teoretician 
american. Unele dintre cele mai cunoscute publicatii ale sale sunt: Emotion and Meaning in Music (1956), 
The Rhythmic Structure of Music (1960), Music, the Arts, and Ideas, Patterns and Predictions in 20-Century 
Culture (1967), Explaining Music: Essays and Explanations (1973), Spheres of Music: A Gathering of Essays 
(2000). 

volumele lui Leonard B. Meyer, Music, the Arts and Ideas (1967) contine observatii 
pertinente asupra articularii timpului muzical. Volumul de referinta a lui Jonathan 
Kramer, The Time of Music (1981), ca si doua articole revelatoare ale aceluiasi autor: 
Postmodern Concepts of Musical Time (1996) si New Temporalities in Music (1981) 
continuă dezbaterea asupra timpului muzical in contextul evolutiilor mai noi.'Nu 
vom dezbate aici în detaliu fatetele diverse ale timpului muzical, legat intrinsec de 
articularea formală, ritm, puls şi metru, ci vom prezenta succint câteva idei regăsite 
în materialele mai sus amintite. Jonathan Kramer propune câteva concepte noi 
înţelese prin prisma desfăşurării unei lucrări şi modul de percepţie al lucrării 
respective. Astfel se disting două concepte: timp linear (care înseamnă 
procesualitate, o percepţie a evenimentelor sonore într-o continuă determinare 
reciprocă, specific muzicii tonal-functionale, orientate către un scop) şi timp non- 
linear (caracterizat de absența procesualitatii). Aceste două „forţe structurale”, 
denumite astfel de Kramer, prin care muzica şi timpul se organizează reciproc, se 
pot diferenţia în muzica narativă, dezvoltătoare şi muzica expozitivă, non- 
dezvoltătoare. Cele două concepte se pot explica prin două caracteristici esenţiale, 
acțiunea respectiv contemplatia. Kramer propune o schemă edificatoare a celor două 
temporalitati muzicale: ascultarea teleologică — ascultarea cumulativă, mişcare — 
stază, schimbare - persistenta, progresie — consistenţă, devenire — existență, 
temporal — atemporal. 

Consideratiile lui Leonard B. Meyer asupra fenomenului temporal, in 
special observaţiile referitoare la senzaţia de stază sau lipsă a directionalitatii in 
muzica non-lineară se înscriu in coordonate asemănătoare cu cele expuse de 
Kramer. Kramer introduce şi alte concepte precum timpul vertical, timpul 
momentului (cu ideile lui Stockhausen despre „forma momentului”) sau timpul 
multiplu (pluristratificat).? 

Definirea şi explicarea acestor concepte depăşeşte cadrul propus, astfel 
vom reţine, ca idee principală, antinomia proces — stază, si vom încadra muzica lui 
Crumb în spaţiul non-linearităţii temporale. Senzatia de stază, imobilitate, 
„Ssuspendare” a timpului, caracteristici regăsite în multe pagini ale sale justifică şi 
legitimează plasarea muzicii sale în contextul timpului meditativ, incantatoriu. 

Dacă influențele tradiţiei muzicale europene regăsite în muzica lui Crumb 
se referă la elemente de limbaj precum figuratia romantică, polifonia imitativă 
barocă, armonia impresionistă sau mixturile acordice proprii muzicii lui Messiaen, 
influenţa Orientului se regăseşte în planul timbral, temporalitatea circulară, 


1 Ne permitem menţionarea încă unui titlu, si mai recent, şi anume Unfolding Time: Studies in Temporality 
in Twentieth Century Music (2009), editat de Darla Crispin, ce conţine studii despre temporalitate în 
muzica secolului XX. 

2 Dezbaterea privind timpul muzical ste tratată extensiv de Diana Rotaru în teza sa de doctorat Transa 
recentă şi principiul repetitiei în muzica nouă, UNMB, 2012, p. 29. 

melodica arhaică bogat ornamentată şi scările intonationale. Este sintetizat astfel 
un folclor muzical imaginar, prin spontaneitatea improvizatorică aparentă în 
conjunctie cu structura mereu bine controlată, coerentă şi eficientă. 

Una din amprentele stilistice definitorii ale creaţiei lui Crumb este lumea 
sa timbrală. Astfel, dincolo de aspectul coloristic, timbrul are în muzica acestuia un 
rol structural, pe deplin integrat şi asimilat ţesăturii sonore. Amestecul de culori, 
surpriza timbrală reprezintă un element fundamental în crearea magiei sonore 
specifice muzicii lui Crumb. Preocuparea pentru culoarea sonoră nu este nouă. În 
tratatul sau de orchestrație, Rimsky-Korsakov spune: “este o mare greşală să 
spunem: acest compozitor orchestrează bine, sau, acea compoziţie este bine 
orchestrată, deoarece orchestratia face parte din însuşi sufletul lucrării.”! 
Bineînţeles, îi putem aminti aici pe Claude Debussy, pentru care timbralitatea are 
de asemenea un rol structural în articularea lucrării, pe Igor Stravinsky şi a sa 
intuiţie pentru efecte coloristice specifice, pe Arnold Schonberg cu al său concept 
de klangfarbenmelodie sau pe Anton Webern, precursor al serializării timbrale. După 
cum menţionează însă Roland Jackson 2, EdgarVarese este cel care a înclinat in 
mod hotărât balanţa către sondarea timbralitatii în lucrările din anii 1920 si 1930. 
Într-un articol Varèse explică: „Cu tehnologia modernă diferenţierea muzicală 
poate fi simțită de auditor prin anumite aranjamente acustice specifice care ar 
permite delimitarea a ceea ce eu numesc „zone de intensităţi”. Aceste zone ar fi 
diferenţiate de timbruri sau culori variate şi dinamici diferite... rolul timbrului va fi 
complet schimbat fata de statutul sau incidental, anecdotic, senzual sau pitoresc; el 
ar deveni un agent de delimitare şi o parte integrantă a formei.” 

În lucrarea The New Music: The Avant-Garde Since 1945, Reginald Smith 
Brindle+ concluzionează deosebit de concludent în chestiunea rolului timbralitatii: 


1 Nikolay Rimsky-Korsakov, Principles of Orchestration, editat de Maximilian Steinberg, traducere în 
limba engleză de Edward Agate, Berlin: Edition Russe de Musique, 1923, p.2 

2 Roland Jackson, Polarities, Sound-Masses and Intermodulations: A View of Recent Music. The Music 
Review, 41, 1980, p. 131-132 

3 Eduard Varese, New Instruments and New Music in Contemporary Composers on Contemporary Music, 
volum editat de Elliott Schwartz si Berney Childs, New York: Holt, Rinchart and Winston,1967, pag. 
197,,With current technology musical differentiation can be made discernibleto the listner by means of 
certain acoustical arrangements...(which) would permit the delimitation of what I call „zones of 
intensities’. These zones would be differentiated by various timbres, or colors and different 
loudnesses....The role of color or timbre would be completely changed from being incidental, anecdotal, 
sensual or picturesque; it would became an agent of delineation....and an integral part of form.” 
4Reginald Smith Brindle (1917,Cuerdon, Lancashire, UK- 2003, Caterham, UK) compozitor şi scriitor 
britanic. A studiat compozitia la University College of North Wales in Bangor, in anul 1949 
continuându-și studiile în Italia sub îndrumarea profesorilor Ildebrando Pizzetti şi Luigi Dallapiccola. 
Dintre lucrările sale menţionăm: Fantasia Passacaglia (1946), El Polifemo de Oro (1956), Variants on two 
themes of J. S. Bach (1970), Four Poems of Garcia Lorca (1975) sau opera The Death of Antigone. Publicaţii 
semnificative: Serial Composition (1966), Contemporary Percussion (1970), The New Music: The Avant-garde 
since 1945(1975 - Second edition 1987) sau Musical Composition (1986). 

„În timp ce dezvoltările anterioare cu privire la intrebuintarea efectelor 
instrumentale au fost relativ lente, în secolul XX acestea s-au dezvoltat într-un 
ritm accelerat. Această căutare frenetică a posibilităţilor instrumentale 
novatoare se datorează, în primul rând, unei nevoi pentru contraste de 
culoare ... Contrastele timbrale au contribuit la frumusețea muzicii, în special 
în Romantism, dar de vreme ce compozitorii moderni au renunţat treptat la 
elementele convenţionale ale muzicii — melodie, armonie, metru, etc. — timbrul 
a devenit unul dintre elementele principale în arsenalul compozitorului.”! 


O discuţie elaborată a aspectului timbral în creaţia lui Crumb depăşeşte 
cadrul acestei scurte incursiuni cu privire la timbralitate. În lucrările propuse spre 
analiză vom identifica procedeele tehnicii extinse folosite de Crumb în partitura 
flautului în special, dar vom face referiri succinte şi la modul novator în care acesta 
tratează pianul, violoncelul sau arsenalul multicolor al instrumentelor de percuție. 

Citatul este o altă tehnică folosită frecvent de Crumb în muzica sa. Această 
tehnică este utilizată cu precădere în lucrările sale de maturitate, lucrări care se 
bucură atât de aprecierea interpretilor de muzică nouă cât şi a publicului larg. 
Pentru o mai bună înţelegere este important să stabilim anumite coordonate ale 
citatului. În funcţie de modalitatea în care sunt folosite aceste materiale citate, vom 
observa mai multe tehnici de integrare ce vor descrie şi determina relaţia dintre 
vechea şi noua lucrare. J. Peter Burkholder? enumeră câteva tehnici folosite in 
general de compozitorii ce aderă la acest procedeu (Charles Ives, Bernd Alois 
Zimmermann sau Luciano Berio): parafrazare, aluzie stilistică, colaj, quodlibet, 
citat direct, parodie, mozaic, sau combinaţii ale acestora. Dintre tehnicile 
menţionate anterior, George Crumb, spune Richard Steinitz? foloseşte frecvent 
două dintre acestea, şi anume citatul direct şi aluzia stilistică. 


1 Reginald Smith Brindle, The New Music: The Avant-Garde Since 1945, London: Oxford University Press, 
1975, pag. 153 ,,While previous developments in instrumental usages were comparatively slow, in this 
century they have surged ahead at an accelerating race. This increasingly frenetic search for novel 
instrumental possibilities has been due primarly to a need for colour contrasts .... Contrasts in timbre 
have long contributed to the beauty of music, especially in the Romantic period, but as modern 
composers have gradually discarded the more conventional elements of music- melody, harmony, 
metre, etc.- tone colours have became one of the main weapons in the composers’s armoury.” 

2 J. Peter Burkholder (n. 1954) muzicolog şi profesor la Indiana University Jacobs School of Music. Este 
autorul renumitelor carti scrise despre Charles Ives: The Ideas Behind the Music and All Made of Tunes: 
Charles Ives; The Uses of Musical Borrowing si co-autor al dictionarului A History of Western Music, editia a 
9-a, împreună cu binecunoscutii Donald Jay Grout şi Claude V. Palisca dar şi co-autor al culegerii 
Norton Anthology of Western Music, ediţia a 7-a împreună cu Claude V. Palisca. 

3 Richard Steinitz (n. 1938, Tenbury Wells, Anglia ), compozitor şi muzicolog britanic. Fondator şi 
director artistic al festivalului de muzică contemporană Huddersfield Contemporary Music Festival. A scris 
cărţi şi articole despre muzica contemporană dintre care cele mai cunoscute sunt: articole publicate în 
Contemporary Composers (1992), Messiaen Companion (1995) sau în The New Grove Dictionary of Music and 
Musicians (ed. Il-a, 2001), sau reputatul volum György Ligeti : Music of the Imagination (2003). Susţine 

Felul in care Crumb foloseste citatul direct sau aluzia reprezinta o 
caracteristică a muzicii sale, întâlnită în mare parte din opera sa de maturitate. 
Astfel vom regăsi citate împrumutate din Joseph Haydn, Richard Strauss, Maurice 
Ravel, Claude Debussy, Johann Sebastian Bach, Gustav Mahler, Frederic Chopin 
sau Ludwig van Beethoven în lucrări precum Night of the Four Moons, Vox Balaenae, 
Ancient Voices of Children, An Idylle for the Misbegotten, Eine Kleine Mitternachtmusik, 
volumul Makrokosmos, sau din Franz Schubert în Black Angels. Este interesant de 
observat faptul că aceste materiale împrumutate sunt folosite uneori în forma 
originală, dar cel mai adesea sunt prelucrate, trecute prin filtrul propriei gândiri, 
sugerând doar o aluzie la o anumită perioadă sau un anume compozitor. De cele 
mai multe ori aceste citate folosite de Crumb respectă un tipar al frecvenţei şi a 
locului în cadrul unei lucrări, aparând la începutul, la mijlocul sau la finalul unei 
lucrări; materialul împrumutat este delimitat de restul lucrării (apare ca un 
element nou, am putea spune străin); prima apariţie a citatului respectă forma 
originală, după care următoarele apariţii sunt fragmentate, suprapuse, combinate 
cu materiale sonore proprii creând un mozaic specific stilului lui Crumb. El 
schimbă deseori durata notelor, tempoul, factura scriiturii, rezolvarea notelor 
(preponderent descendent) sau logica înălțimilor, conferind o altă semnificaţie 
materialului citat. În mod repetat Crumb a arătat că foloseşte citatul doar ca o 
referinţă simbolică la o anumită lucrare sau stil, dorind să creeze o punte de 
legătură cu tradiţia muzicală europeană şi să asigure un raport direct cu publicul 
larg prin accesibilitatea conferită de reîntâlnirea cu un déja-vu sonor. Astfel Crumb 
poate fi considerat un compozitor postmodern, care prin referintele la muzica 
trecutului ivește structuri contrastante şi sonorități cu totul inedite, personale. Prin 
această tehnică, el reuşeşte să surprindă şi să redea la nivel sonor simultaneitati 
între muzica trecutului şi cea a prezentului, conturându-şi astfel un stil original. 

Diversele aspecte ale limbajului muzical din creaţia lui Crumb au avut 
impact asupra generaţiilor mai tinere de creatori, așa cum mărturisește 
compozitorul american Steven Stucky: 


„Pentru multi compozitori ai generaţiei mele (am început să compun în anul 
1957, iar pregătirea mea profesională a avut loc în anii 1960), Crumb s-a arătat 
precum o rază de lumină atunci când aveam mai multă nevoie de el. Într-o 
perioadă în care ceea ce este considerat acum drept steril, sec sau academic cu 
privire la muzică era încă linia directoare a componisticii contemporane, 
aveam de-a face cu o voce umană, care a îndrăznit să reevalueze frumuseţea 
sonoră şi expresia sinceră. Aveam de-a face cu un „colorist” care lucra cu tuşe 
delicate sau dramatice, un alchimist care amesteca elemente aparent 
incompatibile, motive cromatice, acorduri majore şi minore, efecte noi, citate — 


conferinţe despre muzica contemporană în Europa, calitatea acestora fiind recompensată cu premiile: 
Performing Right Society — Arts Council Award (1994) şi Alchemist Award (2001). 

obţinând astfel aurul pur. Pentru câţiva dintre noi, care eram pierduţi in 
„sălbăticia serială”, Crumb ne-a arătat o cale de evadare — nu către o 
modalitate simplistă, ci către o modalitate bogată de expresie relevând 
măiestrie structurală, dar lăsând loc în acelaşi timp misterului şi poeziei, 
expresiei directe.! 


Vox Balaenae, pentru flaut, violoncel şi pian amplificate 


Vox Balaenae pentru flaut, violoncel şi pian amplificate a fost scrisă în anul 
1971, o perioadă prolifică pentru George Crumb, în care acesta dă trei dintre cele 
mai cunoscute lucrări ale sale: Ancient Voices of Children (1970) pentru soprană, 
băiat cu voce de soprană, oboi, mandolină, harpă, pian amplificat/pian de jucărie şi 
instrumente de percuție, Lux Aeterna for Five Masked Musicians (1971) pentru 
soprană, flaut bas, sitar şi instrumente de percuție si Makrokosmos, Book I pentru 
pian solo (1972). Vox Balaenae a fost comandată de către ansamblul Camerata din 
New York, iar prima audiție a avut loc la Biblioteca Congresului din Washington 
D.C., în 17 martie, 1972. După cum consemnează Joan Reinthaler în articolul său 
din Washington Post, lucrarea a fost primită foarte bine de către public: „Există 
foarte puține lucrări de muzică nouă pe care as fi dispusă să le ascult fără nici o 
ezitare. Aş putea aminti una sau două iar ceea ce am auzit în această seară a fost 
una dintre ele. Şi aceasta e Vox Balaenae de George Crumb.”?Vox Balaenae a fost 
inspirată de o înregistrare făcută de către biologul Roger Payne în anul 1969 ce 
surprinde „cântecul” balenelor cu cocoaşă în habitatul lor natural. Aşadar 
compozitorul transpune în sens metaforic vastitatea şi nepătrunsul adâncimilor 
oceanului şi îşi imaginează geneza pământului, conducându-l pe ascultător într-o 
călătorie prin erele geologice ale planetei. După ce a ascultat înregistrările, Crumb 
a fost fascinat şi a decis să le folosească ca punct de plecare pentru piesă. 

În prefața partiturii, Crumb oferă indicaţii utile cu privire la interpretarea 
lucrării: „fiecare interpret ar trebui să poarte o mască neagră care să acopere doar o 
jumătate a feței, măști ce simbolizează „forțe impersonale ale naturii (natura 
dezumanizata).”> Pentru a reda cât mai bine atmosfera piesei, autorul recomandă 
interpretilor ca lucrarea să fie interpretată într-o lumină scenică albastră. În ultimul 
rând, Crumb cere ca toate instrumentele să fie amplificate, folosind microfoane. 
Amplificarea nu are doar rolul de a intensifica volumul instrumentelor, ci modifică 
în acelaşi timp sonoritatea acestora, făcând posibilă sesizarea celor mai mici 
diferenţe dinamice sau a celor realizate prin procedee ale tehnicii extinse. De 


1 Steven, Stucky, In Praise of Crumb, Los Angeles Philarmonic Green Umbrella program, 2000. 
2 Joan Reinthaler, Voice of the Whale, Washington Post, 18 Martie, 1972, B11 
3 Prefaţa lucrării, editura C. F. Peters Corporation, London, New York, Frankfurt. 

asemenea, adăugarea unui efect de ecou care să prelungească reverberatia 
sunetelor contribuie la expresivitatea lucrării. Combinaţiile acestor procedee şi 
felul în care sunt folosite conferă lucrărilor sale camerale expresivitate şi 
originalitate prilejuind sonorități ce poartă amprenta personală a compozitorului. 
Toate cele trei instrumente produc sunete prin procedee specifice ale tehnicii 
extinse: flautul utilizează armonice, glissando, vibrato ritmizat (unde se precizează 
amplitudinea şi frecvenţa) sing and play, speak and play, multifonice, whistle tones, 
key clicks etc., care la o analiză detaliată evidenţiază prospetimea şi inventivitatea 
compozitorului prin combinaţiile inedite şi factura scriiturii; violoncelul uzează de 
glissando combinat cu armonice naturale şi artificiale, armonice diverse, intonatii 
microtonale, tehnici percusive, glissando pe corzi duble cântate sul ponticello, 
diferite tehnici de arcuş, tehnici „de percuție” a degetelor (lovirea coardei cu 
degetele cu forţă şi viteză mare rezultând un sunet percutant)!, scordatura ?; stima 
pianului propune tehnici ce implică acţionarea corzilor pianului împreună cu 
pedala de rezonanţă (pizzicato, armonice, sunete surdinate şi glissando folosind 
unghiile sau buricul degetelor, realizate direct pe corzile instrumentului) sau 
tehnici specifice pianului preparat, servindu-se de diferite obiecte: o daltita cu 
suprafaţă netedă, o baghetă de sticlă şi o agrafă de hârtie - procedee denumite 
chisel piano, a glassrod, paper clip (folosirea unei agrafe de hârtie pe corzi pentru a 
produce un sunet zornăit). Multe dintre aceste efecte ale tehnicii extinse sunt 
perceptibile doar dacă instrumentele sunt amplificate; amplificarea celor trei 
instrumente deschide astfel un nou orizont sonor. 

În scriitura instrumentală folosită putem distinge ornamentica bogată 
(apogiaturi, triluri şi tremolouri) şi caracterul impresionist bine conturat. În ştima 
flautului şi a violoncelului Crumb utilizează câte două portative. Cele două 
portative din stima flautului (în secțiunea intitulată Vocalise) indică tehnica sing and 
play, portativul de sus dedicat liniei flautului, iar portativul de jos liniei vocii. In 
ştima violoncelului cele două portative punctează tehnicile întâlnite la mâna stângă 
şi la mâna dreaptă. Scriitura foloseşte gesturi şi motive scurte, expuse în general 
alternativ, sub forma unui dialog. Întâlnim de asemenea dublajele la unison sau 
octavă (fragmente muzicale în care flautul este dublat de mâna dreaptă a pianului 
şi imitate de violoncel şi mâna stângă la pian; sau momente cântate la unison de 
flaut şi violoncel). Din punct de vedere dinamic sunt folosite nuanțele extreme, 


1 Daniela Heunis, An Investigation Into Twentieth Century Flute Trioswith Special Reference to Representative 
Works by Goossen's, Sil'vansky, Raphael, Damase, Marx si Crumb, Rhodes University, December, 1993, 
p. 147 

2 George Crumb, Score, Performance Notes, nr. 9.Hinson, H.,The piano in Chamber Ensemble- An Annotated 
Guide, The Harvester Press, London, 1978 

3 Daniela Heunis, An Investigation Into Twentieth Century Flute Trios with Special Reference to Representative 
Works by Goossens, Sil’vansky, Raphael, Damase, Marx and Crumb, Rhodes University, December, 1993, 
p. 149 

pornind de la ppppp şi ajungând la fff. Întâlnim contraste dinamice pronunţate într- 
o singură frază muzicală (de exemplu fff — pp la flaut sau ppp — fff la violoncel). 
Nuantele sunt notate în detaliu, evidentiindu-se anumite particularităţi la nivel 
dinamic ce contribuie la perceperea clară a unei anumite culori timbrale (de 
exemplu pp combinat cu fz şi mf în ştima violoncelului şi ffz, pp folosit simultan cu 
pizzicato în f, în ştima pianului). 

Vox Balaenae este organizată în trei mari secţiuni, de fapt trei parti: 
momentul de deschidere Vocalise (...for the beginning of time) (Vocalize ...pentru 
începutul timpului), Variations on Sea -Time (Variatiuni pe Timpul - Mării): 
Archeozoic (var.I), Proterozoic (var II), Paleozoic (var. Il), Mesozoic (Var. IV), Cenozoic 
(Var.V) si Sea- Nocturne (...for the end of time) (Nocturna ...pentru sfârşitul 
timpului), pe care le vom examina pe rand, detaliat in cele ce urmeaza. 


Vocalize (... pentru inceputul timpului) 

Formal se identifică in aceasta prima parte două secţiuni distincte, urmate 
de o codă. Secțiunea A reprezintă fragmentul în care flautistul trebuie să cânte 
simultan cu instrumentul și cu vocea. Secţiunea B este marcată de citatul 
împrumutat din Richard Strauss și de motivul repetitiv format din triolete care 
scad în intensitate către secțiunea Coda. Coda este formată din motivele preluate 
din secțiunea A, însă cântate ordinario pe instrument, fără intonarea sunetelor cu 
vocea. Crumb foloseşte indicatia „wildly fantastic; grotesque” („fantastic, grotesc”) 
pentru a defini caracterul primei părţi, începând călătoria cu timbrul inedit cântat 
concomitent vocal și instrumental, ce creează un sunet bizar, distorsionat, o 
reprezentare imaginară, o transpunere muzicală a „cântecului” balenei cu cocoașă: 
„Câteodată, cântecul balenelor cu cocoaşă nu sună feeric. Sunetele grave ale 
acestor cântece pot fi uneori stranii si bantuitoare.”'In cea mai mare parte a solo- 
ului, melodia cântată cu vocea şi cu flautul sunt la unison, dar există şi diferenţe. O 
astfel de situaţie apare în primul portativ, care aduce un element nou şi astfel o 
nouă culoare timbrală. Acest element nou se referă la o notă lungă scrisă cu un 
simbol „+” (plus), în linia de voce (interpretul trebuie să acopere complet 
ambuşura cu buzele si să cânte în interiorul flautului) simultan cu intervale de 
cvartă ce trebuie cântate foarte rapid pe flaut. Această combinație permite notei 
lungi (notei vocalizate) să fie pronunţată, iar schimbarea rapidă de digitatie face ca 
înălțimea şi timbrul să fluctueze ușor, în funcție de combinaţiile de degete folosite. 
Crumb introduce un al treilea timbru spre sfârşitul primei pagini, şi anume un 
sunet în frullato cântat în manieră sing and play. Acest frullato modifică culoarea 
sunetelor făcându-le dure și aspre. Solo-ul continuă cu aceste sunete până când îşi 
face apariţia pianul. Este important să amintim că pianistul trebuie să ţină pedala 


1 King Winn Lois şi E. Winn Howard, Wings in the Sea: The Humpback Whale, Hanover, NH: University 
Press of New England, 1985, p. 92. 

de rezonanţă apăsată pe toată întinderea acestui solo de flaut, aducând un plus de 
reverberatie tuturor efectelor scrise în ştima instrumentului solist. În continuarea 
acestei scurte descrieri a primei secţiuni A dedicată flautului vom încerca să 
descifrăm modul prin care Crumb elaborează discursul muzical. Pentru a păstra 
claritatea analitică şi unitatea terminologică, fragmentele prezentate ca exemplu 
vor fi denumite motive (acestea vor fi notate cu litere mici). Deşi putem vorbi 
despre evenimente sonore, gesturi sau obiecte muzicale, preferăm totuşi 
terminologia tradiţională datorită claritatii acesteia. De asemenea vom putea 
observa limpezimea construcţiei şi eficacitatea cu care Crumb foloseşte principiul 
repetitiei cu contrast. Economia de mijloace atât de caracteristică muzicii acestui 
compozitor îşi găseşte maxima împlinire în paginile acestei lucrări impresionante. 
Identificăm, în această primă secțiune trei motive pregnante, cu rol 
generator în elaborarea ulterioară a lucrării. Un prim motiv a descrie un profil 
melodic ondulant în limitele unui ambitus de sextă. Putem observa câteva celule 
germinative care totalizează un pentacord (re-mi-fa-lab-sib). Celulele amintite sunt 
tricorduri diatonice sau cromatice: re-mi-fa, mi-fa-lab sau fa-lab-sib. Prin 
concatenarea acestor celule melodice obtinem pentacordul mai sus amintit. Tehnica 
repetitiei variate este fundamentul discursului melodic; de asemenea observam si 
principiul aditiv (adăugarea treptată a sunetelor) în desfăşurarea melodica. 


Exemplul 1: Vocalize motivul a 


Vocalise (.. for the beginning of time) ~- 


Wildly fantastic; grotesque [6%=64] © 


Motivul b, prezentat e oaia un moment de linişte, specific scriiturii lui 
Crumb, se va dovedi de mare importanţă în economia lucrării deoarece va fi 
elaborat în prezentarea citatului din Strauss. Într-o primă manifestare acest motiv 
conturează un alt tricord diatonic, do-re-sol, prezentat permutativ prin două cvarte 
perfecte ascendente: re-sol-do. 


Exemplul 2: Vocalize motivul b 


Motivul c, derivat din motivele a si b, elaborat si variat ulterior, expune un 
sunet lung sol# precedat de o apogiatura re. Intervalul de cvartă mărită obţinut va 
defini puncte cheie ale lucrării, dodândind astfel un rol structural important în 
economia întregului. De altfel, acest interval reprezintă una din semnăturile 
sonore specifice muzicii lui Crumb. 


Exemplul 3: Vocalize motivul c 


= we ee ee a e Sr oae Ț 
Seo Se. eT 


—5=s 


(Slow gliss.) i "F wate mF sub. — 
(dolefully) {2 


Cele trei motive generatoare nu se regasesc doar in introducerea lucrarii, ci 
vor fi prezente, imbracand diverse forme, pe tot parcursul piesei si vor servi drept 
catalizator in elaborarea variatiunilor. 

Sectiunea B este anuntata de citatul din Asa griit-a Zarathustra si mai exact 
de intrarea pianului. Aici timbrul flautului este asemănător timbrului 
instrumentelor din alamă, impresie susținută de trimiterea citatului, deoarece în 
partitura sa, Strauss scrie acest motiv pentru trompetă. Crumb recunoaşte că acest 
fragment se referă la introducerea poemului simfonic şi doreşte ca interpreţii să 
ştie că citatul este intenționat folosit în piesă pentru a fi recunoscut de către public. 
Când a fost întrebat de ce a ales acest citat, Crumb a spus: „am citat un fragment 
din Strauss pentru a simboliza geneza omului.”! Aceasta aduce în prim - plan una 
din temele principale ale lucrării, şi anume starea de tensiune dintre om si natură. 
O sonoritate nouă este introdusă prin apariţia pianului, concluzionând ascensiunea 
motivică prin imitarea tutti-ului orchestral şi al timpanilor din partitura originală. 
După o a doua repetare a motivului „Zarathustra”, sunetul pianului dispare şi 
flautul încheie această secțiune de deschidere într-un registru nou. Pentru prima 
oară, publicul aude sunetul „obişnuit” al flautului, până acum acesta evoluând 
doar în registrul grav şi folosind procedee ale tehnicii extinse. Caracterul citatului 
se remarcă prin modul în care compozitorul propune câteva „abateri” faţă de 
original, evidente cu precădere în partitura pianului. Flautul pregăteşte intrarea 
pianului care mimează tutti-ul orchestral printr-un desen intervalic ascendent. 


1 Julie R. Hobbs, Voice of Crumb: George Crumb's Use of Program in the ChamberWorks for Flute. DMA diss., 
Northwestern University, 2006, p.107. 

Daca în partitura originală acest desen ascendent propune două intervale perfecte, 
cvintă respectiv cvartă (do-sol-do), Crumb prezintă această ascensiune prin tehnica 
transpoziţiei, desenul melodic fiind identic (si-fa#-si). Motivul b al primei secţiuni 
se regăseşte în discursul flautului. Diferenţele de ordin intonational apar in 
partitura pianului. În lucrarea originală tutti-ul orchestral propune o pendulare 
între un acord major şi unul minor construite de pe acelaşi sunet do. Crumb 
modifică acest aspect în lucrarea sa, propunând două acorduri, unul major şi altul 
minor, la distanţă de cvartă mărită. Cele două acorduri, fa major respectiv si minor, 
apar inversate la a doua expunere a pianului: fa minor, respectiv si major. 

Vom denumi drept motivul d cele două acorduri ale pianului, respectiv 
motivul e imitarea timpanilor prin sunetele fa şi lab expuse în registrul grav, cu 
pedala de rezonanţă apăsată, efect realizat printr-un procedeu al tehnicii extinse 
marca George Crumb: pianistul cântă cele două sunete cu mâna stângă, în timp ce 
cu mâna dreaptă blochează cele două corzi aproape de cheitele de acordaj variind 
presiunea cu care degetele apasă corzile pentru realizarea crescendo-ului de la f la fff 
marcat în partitură. 


Exemplul 4: Vocalize citatul din Strauss, motivele d şi e 


[d= e sempre] 
P allarg.- - = - 
Electric mute strings) 
Piano EEE E SE idk Se să e a 


Æ 


A hell pl down) (a) 


realizând un echilibru optim între tensiune şi relaxare sau a ceea ce el însuşi 
denumeşte „curba psihologică”, acesta reuşeşte să inducă în percepţia auditoriului 
sentimentul de expectativă, orientând astfel atenţia publicului către ceea ce 


urmează. 


Variatiuni pe Timpul-Mării 
Tema Mării 


In a doua secţiune din Vox Balaenae, Crumb prezintă Variatiuni pe Timpul- 
Marii, o tema si cinci variatiuni, denumite ingenios dupa erele geologice. In timp ce 

flautul este in centrul atenţiei in Vocalize, pianul si violoncelul prezintă Tema-Mării. 
Această secțiune aduce un contrast binevenit faţă de secţiunea introductivă, 
caracterul expresiv fiind de o atmosferă „solemnă, de o liniște maiestuoasă”. Tema 
este încredinţată violoncelului, realizată în sonorități diafane datorită armonicelor, 
evoluând într-un dialog cu pianul. Tehnica folosită este cea a alternantei între 
instrumentele participante în dialogul amintit. Prin acest procedeu fiecare 
instrument îşi păstrează propria identitate, iar desfăşurarea lentă a muzicii permite 
ascultătorului aprecierea specificitatii timbrale. Acompaniamentul temei este 
realizat printr-un alt procedeu al tehnicii extinse specific lui Crumb, denumit de 
autor „harpe eoliene”!. În timp ce cu mâna stângă pianistul apasă mut sunetele 
indicate în partitură, cu mâna dreaptă acesta realizează un glissando pe corzile 
pianului în ambitusul conturat de sunetele mute apăsate, producând astfel un efect 
timbral de mare expresivitate, nu foarte străin ca sonoritate de unele instrumente 
asiatice. Dacă până acum discursul sonor s-a încadrat într-o zonă imponderabilă, 
fără prezenţa clară a unui centru, discurs situat pe terenul atonalului, prezentarea 
temei propune o abordare diferită. Ne referim aici la suprapunerea unor lumi 
sonore aparent incompatibile. Melodia violoncelului care defineşte cu claritate 
modul lidic construit de pe nota si, bineînţeles cu oarecare asperitati cromatice şi 
inflexiuni străine modului, şi acompaniamentul pianului definit clar în zona 
atonalului. Din punct de vedere intonational remarcăm alte două motive: f (do#- 
re#-fa#) şi repetarea variată a acestuia, f (si-do#-fa#). Construcţia frazeologica se 
apropie de cea tradiţională, folosită de Crumb cu o anumită extensie, o repetare a 
primului fragment expus. Identificam astfel: expunere- repetiție- evoluție- 
concluzie. 


Exemplul 5: Tema-mării 


[SEA THEME] 


pa tă 


1“O harpă eoliană este un instrument al cărui sunet este redat de vântul ce suflă prin corzi, acestea fiind 
întinse peste o cutie de lemn. Corzile pot fi acordate la înălțimi diferite sau toate la aceeași 
înălțime” Stephen Bonner, Aeolian Harp, Grove Music Online, Oxford Music Online, Oxford University 
Press. 

După cum am menţionat anterior, intuim in partitura pianului o altă lume 


sonoră, cu un parfum şi ethos distinct. Acompaniamentul realizat în acorduri de 
cvinte sporeşte neutralitatea acestuia, evitând gruparea sunetelor în jurul unui 
punct de atracţie. O privire microscopică ne permite observarea unor celule 
melodice în elaborarea acompaniamentului, celule deja identificate în introducerea 
lucrării sub forma unor tricorduri cromatice, dar variate în contextul prezent: de 
exemplu tricordul fa-fa#-re sau re-mi-sib. 


Arheozoic (Variatiunea I) 

După expunerea Temei-Mării, Crumb prezintă cele cinci variatiuni. Desi 
variatiunile sunt numite după perioade geologice succesive, ele nu isi propun să 
corespundă cu ceea ce a caracterizat conform datelor științifice parcursul 
perioadelor respective. Crumb spune despre titluri că acestea: „sunt pur și simplu 
fanteziste. Piesa a fost de fapt concepută ca un set de variatiuni. De exemplu, într- 
una dintre variatiuni - Arheozoic — am inclus efectul pescărușului, când, de fapt, 
nu existau deloc forme de viata în acea perioada.”! Protagoniştii Variatiunii I sunt 
violoncelul și pianul.Violoncelul deschide variatiunea cu un timbru nou, „efectul 
pescărușului”?. După acest efect, în ştima pianului vom întâlni un glissando de-a 
lungul unei corzi concomitent cu ciupirea corzii respective. Crumb combină efectul 
amintit mai sus şi notat în partitură chisel-piano cu note repetate la mâna stângă. 
Sentimentul de neant prezent în Tema-Mării este înlocuit aici de vitalitate, 
conducându-l pe ascultător spre Variatiunea a I-a. Într-un mod novator, 
variatiunile nu dezbat şi nu modifică materialul tematic expus anterior, ci îşi extrag 
seva sonoră din motivele prezentate în introducere. Violoncelul prezintă două 
motive noi, g şi h, ambele de esenţă timbrală. Astfel aceste motive nu pot fi înțelese 
decât prin prisma efectului sonor pe care îl presupun, ceea ce ne conduce spre 
legitimarea afirmației conform căreia timbrul deţine un rol structural in muzica lui 
Crumb. Pe de altă parte, materialul muzical din partitura pianului elaborează pe 
marginea motivului a, enunțat de către flaut în debutul lucrării. 


1 Robert Vernon Shuffett, Interviu cu George Crumb, 14 Aprilie 1977. 
2 Efectul pescărușului este executat printr-un glissando pe notele armonice ale violoncelului. 

Exemplul 6: Arheozoic, motivul g si elaborarea motivului a 

Exemplul 7: Arheozoic, motivul h 

Proterozoic (Variatiunea II) 


In cea de-a doua variatiune sunt prezente pentru prima oară toate cele trei 
instrumente. Flautul si violoncelul tes o splendidă conversaţie pe o pedală a 
pianului (un ostinato asigurat de sunetul „zumzăit”! al pianului). Prin acest 
procedeu al tehnicii extinse întâlnit în ştima pianului este pregătită atmosfera 
pentru gestul flautului, o sugestie a Orientului şi a culturii asiatice. Crumb 
păstrează acelaşi iz asiatic prin vocalizarea liniei de flaut, care ne surprinde cu un 
nou timbru, şi anume speak-flute, (efect realizat de flautist prin acţionarea unor 


1 Sunet realizat cu ajutorul unei agrafe de hârtie aşezată pe o coardă care va fi ciupita. 

grifuri specifice in timp ce murmura silabele „ko-ki-ka-ku-ka-ki-ko”). Acest efect 
produce un sunet percutant, şoptit, simultan cu nota indicată în partitură ce va 
semăna cu un murmur. Materialul violoncelului alternează cu cel al flautului în 
dialog, Crumb aducând în atenţie un timbru nou: instrumentistul loveşte brusc 
coarda cu vârful degetului apoi execută un glissando, realizând un efect percusiv 
ce sugează timbrul sitarului indian. Amprenta acustică a lumii asiatice oferă un 
bun exemplu al atitudinii autorului, care înglobează în aceeaşi lucrare surse dintre 
cele mai diverse. Cele două instrumente ce dialoghează sunt într-o continuă 
competiţie, etalandu-si propriile bijuterii timbrale. Sonorităţile rezultate din 
combinaţia acestor timbruri contrastante vor da o notă de prospeţime acestei 
variatiuni. În ceea ce priveşte factura scriiturii,vom observa că dialogul dintre 
instrumente se modifică treptat, devenind tot mai complex, atât din punct de 
vedere ritmic cât şi dinamic. Articularea formală este, în cazul fiecărei variatiuni în 
parte, limpede şi simplă. Juxtapunerea şi suprapunerea materialelor sunt cele două 
tehnici directoare ale propulsării discursului muzical, iar principiul repetitiei leagă 
aspectul formal de cel intonational. Ostinato-ul pianistic ce acompaniază dialogul 
flaut-violoncel, derivă din motivul c, prezentat variat. Discursul violoncelului 
suprapune două motive expuse în introducere: motivul a şi c, prezentate variat. 
Doar flautul aduce un element nou, motivul i. Acest motiv este prezent în mai 
multe lucrări ale compozitorului şi îl vom putea identifica în debutul celei de-a 
doua lucrări propuse spre analiză, An Idyll for the Misbegotten. În esenţă este vorba 
de un acord de sexta mărită: fa-la-si-re#. Prin repetiţia permutativa, acest motiv 
este variat şi prezentat în diverse forme. Silabele rostite în flaut definesc un alt 
motiv derivat din motivul c expus în introducere. 


Exemplul 8: Proterozoic, motivul i 

Paleozoic (Variatiunea III) 

Cea de-a treia variatiune continuă să surprindă cu noi timbruri și 
combinații instrumentale. Crumb ne transpune aici într-o lume ireală prin folosirea 
unei tehnici extrem de simple, şi anume, unisonul, dar colorează această metodă 
prin procedee ale tehnicii extinse, armonice folosite în ştima celor două 
instrumente (flaut şi violoncel). În timp ce variatiunea a doua este o conversaţie 
între flaut si violoncel, iar pianul rămâne în plan secund, in această variatiune 
pianul isi regăsește propria voce, alăturându-se conversaţiei. Din punct de vedere 
ritmic, Crumb întrebuinţează structuri formate din grupuri de cvintolete pentru 
cele trei instrumente, conferind o anumită complexitate gesturilor muzicale cântate 
la unison. Vom fi surprinşi să observăm că această variatiune foloseşte cele 
douăsprezece sunete ale unei serii într-o singură linie melodică, cea a pianului, 
conturată sub forma unei serii dodecafonice!. Legat de logica înălțimilor folosite 
vom remarca importanţa pe care Crumb o acordă şi aici intervalului de cvartă 
mărită, regăsită în ştima celor trei instrumente. Remarcăm prezenţa unor motive 
noi în partitura fiecărui instrument: motivele j şi 1 aparţinând pianului, motivul k 
expus de flaut şi violoncel în unison şi motivul m enunțat de către violoncel. 
Motivele j şi k prezintă intervalul de cvartă mărită deja imprimat în țesătura 
sonoră, iar motivul l expus la pian îşi va găsi împlinirea in climaxul epilogului 
lucrării. 


Exemplul 9: Paleozoic, motivele j, k, 1 şi m 

1 De exemplu, a doua intervenţie a pianului prezintă o linie melodică descendentă. Fiecare din cele 
douăsprezece sunete apar o singură dată în acest scurt fragment melodic cu excepţia sunetului si care 
apare de două ori. 

Mezozoic (Variatiunea IV) 

De-a lungul acestor prime trei variatiuni piesa s-a metamorfozat, in cea de- 
a patra variatiune planul dinamic „explodează”, se conturează două planuri bine 
articulate, independente şi bogat ornamentate, într-un tempo alert. Aici noutatea 
timbrală este sugerată de mozaicul sonor în continuă expansiune prezent în ştima 
pianului, care prin folosirea corzilor, a pedalei de rezonanţă şi a baghetei de sticlă 
ne duce cu gândul la culturile arhaice primitive. Pianistul creează sonorități 
complet noi în interiorul pianului.'in partida flautului și a violoncelului, Crumb 
readuce în prim-plan tehnica unisonului, tehnică ce domină întreaga variatiune. 
Desenul melodic al flautului şi al violoncelului este format din note lungi brodate 
cu ornamente rapide (acciaccatura) care denotă o atmosferă solemnă, pe când 
melodia pianului (compusă din valori de note foarte mici), aduce o stare 
contrastantă ce insufleteste toată variatiunea. Cu o precizie metronomică pianul 
menţine pulsul întregii variatiuni asigurând un ostinato benefic pentru unisonul 
celor două instrumente soliste. Dificultatea cu care se confruntă cei doi interpreţi se 
referă la intonarea corectă a notelor din registrul acut şi supraacut, frazarea amplă, 
pe spaţii largi şi o bună sincronizare. Crumb creează iluzia a două temporalitati 
distincte: una pulsatorie, activă în partitura pianului, cealaltă amplă, de respiraţie 
largă în partitura flautului şi a violoncelului. Pentru a spori şi mai mult gradul de 
dificultate, partitura pianului este realizată polimetric, suprapunând măsura de 6/8 
cu cea de 2/4 alternând cu un cvintolet de optimi integrabil măsurii de 3/8. Deşi în 
partitură nu apare nici o bară de măsură observăm un model de organizare metrică 
care alternează măsuri de 6/8, 3/8 şi 2/4. Trasând imaginar bara de măsură, 
suprapunerea polimetrică este realizată în măsura de 6/8. Materialul intonational 
folosit nu este nou. Sunt prezentate alternativ două motive bazate pe tricorduri. 
Motivul n foloseşte acelaşi tricord diatonic, de fapt un material melodic pre- 
pentatonic, construit de pe sunete diferite: mi-sol-la şi sib-reb-mib. Constatăm din 
nou prezenţa cvartei mărite, ca distanţă intervalică de suprapunere a tricordurilor. 
Dacă motivul n suprapune liniar cele două tricorduri într-un joc contrapunctic şi 
ritmic complex, motivul o va suprapune armonic acelaşi tricord diatonic construit 
de pe sunete diferite sub forma unor micro-clustere. 


1Așezând o baghetă de sticlă peste corzile pianului pentru a produce un sunet „percutant, distonant şi 
metalic”. 

Exemplul 10: Mesozoic, motivul n 

Tensiunea acumulată până acum conduce inevitabil către climaxul 
variatiunilor atins în ultima dintre acestea, Cenozoic. Senzatia de propulsie şi 
energie cinetică simțită în variatiunea Mezozoic pregăteşte terenul pentru 
momentul magic al Nocturnei, moment bine pregătit prin acumulări succesive de 
tensiune pe parcursul variatiunilor. 


Cenozoic (Variatiunea V) 

Crumb caracterizează variatiunea a cincea ca fiind „dramatică; cu un 
sentiment al destinului iminent”, expresie regăsită şi in plan auditiv. Această 
variatiune aduce in prim plan cele două cadente ale flautului şi violoncelului, 
întretăiate de fragmentele cadentiale ale pianului. După etalarea virtuozitatii 
specifice fiecărui instrument, spre finalul variatiunii reapare materialul citatului 

din Vocalize întâlnit in stima pianului si în cea a flautului. Finalul variatiunii 
deschide alte orizonturi timbrale prin efectul de whistle tones (sunet fluierat) 
întâlnit în partitura flautului, efect ce va anunţa ultima secţiune a lucrării, Nocturna 
Mării. Surprizele nu se opresc aici, Crumb adăugă un instrument de culoare: 
cinelele antice în partitura violoncelului. Materialul folosit nu este nou, ci 
reprezintă fațete diferite ale unor motive deja prezentate. Astfel cadenta pianistica 
îmbină ingenios motivele d, j şi o, în timp ce cadentele flautului şi ale violoncelului 
sunt bazate pe motivele a şi 1. 


Exemplul 12: Cenozoic, debutul cadentei pianistice 

Exemplul 14: Cenozoic, cadenta violoncelului 

Experimentul timbral, combinatiile inedite ale procedeelor tehnicii extinse, 
o expresie fină a metrului si a dinamicii, dar şi o scriitură care pune in valoare 

expresivitatea specifică fiecărui instrument sunt parti integrante ale variatiunii 
discutate. 


Nocturna Mării (...pentru sfârşitul timpului) 

Nocturna Mării este cea de-a treia şi ultima secțiune care conduce povestea 
spre un sfârșit. Crumb alege să ilustreze acest lucru prin titlul ales, nocturnă, titlu 
care poate semnifica atât noaptea cât şi sfârşitul unei ere. Materialul tematic din 
Nocturna Mării este de fapt o elaborare a Temei-Mării. În debutul Nocturnei 
reascultăm Tema-Mării într-o lumină nouă, fluierată de flautist şi violoncelist, 
fragmentată însă de inserţiile pianului: glissando-ul pe corzi, în registrul grav, o 
reminescenta a prologului si micro-clusterele tricordale realizate în armonice. 
Această secţiune mare se poate împărţi în trei secţiuni mai mici, în care prima şi 
ultima prezintă Tema-Mării fluierată, respectiv cântată la cinelele antice, iar cea 
mediană prezintă o suprapunere polifonică a materialului (dialogul tematic dintre 
flaut şi violoncel realizat în imitație) cu anumite aluzii de eterofonie în partitura 
pianului (evidenţierea sunetelor din temă prezente în figuratia melodica a pianului 
în relaţie cu materialul tematic al flautului şi violoncelului sugerează eterofonia). 
Atmosfera creată este aceea a unei simbioze şi armonii perfecte, o muzică 
plutitoare, imponderabilă, imobilă, atemporală. În planul ritmic, regăsim aici 
principiul beethovenian al divizării unităţii de bază în subdiviziuni foarte mici ale 
acesteia, principiu folosit pe scară largă de către Crumb pentru a sugera 
atemporalitatea. Alte invenţii timbrale sunt prezente în ştima flautului, ca de 
exemplu efectul ,shimmering” \(licdrire, sclipire): digitatia folosită în realizarea 
acestui efect aduce în plan auditiv fluctuații de culoare a sunetului.*Daca în 
prezentarea temei din debutul variatiunilor am constatat alăturarea unor teritorii 
sonore divergente, modal și respectiv atonal, acompaniamentul pianistic defineşte 
acum cu claritate modul lidic construit de pe nota si. Nu lipsesc însă evadările 
atonale prezente în ştima fiecărui instrument, dar percepute ca o culoare distinctă 
în partitura pianului, evidente în climaxul din secţiunea mediană unde pianul 
prezintă o elaborare a motivului 1. Coda readuce în prim plan o ultimă expunere 
tematică a violoncelului precedată de o variantă a motivului e prezentă în partitura 
pianului. Pianul încheie piesa cu o figuratie melodică formată din două cvintolete 
de treizecişidoimi care scade treptat în intensitate. Ultima repetare a motivului 
trebuie mimată, conducând auditorul înspre o liniște absolută. 


'Flautul cântă un sunet alternând digitaţia între nota de bază şi armonica sa. 

?Asa cum un lac nemișcat începe să-și onduleze suprafața când o pala de vânt trece pe deasupra sa, așa 
și efectul de sclipire al flautului păstrează calmul „Mării-Nocturne” și aduce în prim plan ideea de 
liniște. 

Exemplul 15: Nocturna, reaparitia temei 

Exemplul 16: Nocturnă, elaborarea temei în secţiunea mediană 

Exemplul 17: Nocturnă, final 

Vox Balaenae este o lucrare impresionantă care oglindeste un stil de 
compoziţie inconfundabil si o tehnică desăvârşită in instrumentatie şi culoare. Cu 
siguranţă lucrarea de fata este o lucrare ce va dăinui în timp şi se va bucura de 
nenumărate şi valoroase interpretări. 


An Idyll for the Misbegotten, pentru flaut şi percutii 


An Idyll for the Misbegotten a fost dedicată lui Robert Aitken, unul dintre cei 
mai importanţi virtuozi ai flautului contemporan. Din acest motiv, înainte de a 
expune câteva aspecte rezultate din examinarea lucrării ni se pare oportună 
schitarea unor considerente legate de relaţia compozitor — interpret în muzica 
nouă. Datorită unor astfel de colaborări fructoase, repertoriul flautistic s-a 
îmbogăţit considerabil în cea de-a doua jumătate a secolului XX, iar mijloacele 
expresive şi mai cu seamă cele tehnice, au atins culmi de neimaginat până atunci. 

După cel de-al doilea Război Mondial, tehnica flautului a devenit un teren 
propice pentru experimentare, o cale prin care compozitorii de muzică nouă 
puteau explora căi de expresie noi. Această posibilitate de a folosi noi mijloace de 
expresie aduce după sine un repertoriu vast şi extrem de valoros dedicat flautului. 
procedee ale tehnicii extinse, folosite în cele mai originale şi neobişnuite 
combinaţii. Astfel abilitatea instrumentului de a reda o mare varietate de timbruri 
a sporit în mod spectaculos. Beneficiind de aceste tehnici compozitorii au sondat 
noi teritorii, evocând fie lumi sonore proprii, inedite, fie preluând spiritul unor 
culturi muzicale îndepărtate, orientale sau arhaice. Ca atare, în perioada postbelică, 
flautul se va bucura de un interes major, devenind unul dintre primii exponenti ai 
dialectului modernist. 

Aşadar colaborarea dintre compozitor şi interpret a avut un rol important. 
Majoritatea compozitorilor secolului XX au conlucrat cu interpreţii şi s-au bucurat 
de experiența acestora şi de nenumăratele soluţii ce deschideau noi orizonturi. Îi 
amintim în cele ce urmează pe compozitorii: George Crumb, Bruno Maderna, Brian 
Ferneyhough, Salvatore Sciarrino, Toru Takemitsu, Jonathan Harvey, Kaija 
Saariaho sau Luciano Berio care au colaborat cu flautiştii Robert Aitken, Roberto 
Fabbriciani, Pierre-Yves Artaud, Severino Gazzelloni, Mario Caroli, Camilla 
Hoitenga, Aurele Nicolet sau Robert Dick. Toti acesti interpreti au fost entuziasti 
susținători ai muzicii noi, interpretările lor crescând valoarea expresivă a lucrărilor. 
Cu câteva excepţii (Brian Ferneyhough, care a fost el însuși flautist în anii de 
studenţie), dezvoltarea repertoriului dedicat flautului a fost și continuă să fie 
rezultatul colaborării dintre compozitor și interpret. 

În continuare dorim să amintim câteva idei referitoare la colaborarea dintre 
Robert Aitken şi George Crumb. Flautistul canadian Robert Aitken şi-a construit o 
reputaţie internațională promovând muzica nouă muzica nouă prin realizarea 
unor prime audiții, ceea ce a dus la înnoirea repertoriului flautistic. Pe lângă 
lucrările lui George Crumb, acesta a promovat creaţiile unor compozitori precum 
Elliot Carter, John Cage sau R. Murray Schaffer. Dintre lucrările lui Crumb 
interpretate de Aitken, cele mai importante au fost Vox Balaenae şi An Idyll for the 
Misbegotten. Însă doar An Idyll for the Misbegotten a fost dedicată lui Robert Aitken, 
datorită măiestriei şi fidelitatii cu care acesta aborda partiturile compozitorului. 
Premiera lucrării a avut loc la Toronto în anul 1986, punerea sa în scenă fiind 
posibilă datorită societăţii de concerte New Music Concerts, a cărei implicare i-a 
permis lui Aitken să realizeze primele audiții ale unor lucrări greu de pus în scenă 
datorită cerinţelor logistice şi a costurilor foarte mari. Flautistul a dispus de 
mijloacele necesare pentru a angaja muzicieni de primă clasă şi pentru a închiria 
arsenalul de percuție necesar. Prima audiție a fost realizată de către flautistul 
Robert Aitken și percutionistii Beverley Johnston, John Brownell şi Richard Sacks. 
Prima auditie a fost un real succes, Aitken reusind ulterior sa prezinte aceasta 
lucrare într-o serie de concerte bine mediatizate care au câştigat aprecierea in 
rândul iubitorilor de muzică clasică. 

În concluzie rolul pe care îl are interpretul în promovarea muzicii 
contemporane este primordial. Interpretii sunt cei care aduc un aport semnificativ 
în acceptarea lucrării de către public şi introducerea ei în programul festivalurilor 
şi al concertelor de muzica nouă, asigurând astfel sansa perenitatii. 

An Idyll for the Misbegotten (în traducere liberă O idilă pentru copilul din flori) 
a fost gândită iniţial ca piesă solo, însă sarcina de a scrie o lucrare convingătoare 
pentru flaut solo i s-a părut compozitorului extrem de dificilă, astfel acesta a decis 
să adauge şi instrumente de percuție, având în acest fel posibilitatea de a realiza un 
dialog, între cele două lumi sonore, o conversaţie expresivă de mare rafinament. 
Compozitorul explică alegerea titlului într-o notă de subsol: „«copilul nelegitim» 
surprinde foarte bine caracterul vizionar şi melancolic al speciei homo sapiens din 
veacul nostru. Omenirea a devenit şi mai „nelegitimă” în lumea animalelor și a 
plantelor. Sentimentul străvechi de solidaritate cu toate formele de viata... s-a 
degradat treptat....”'.[dila a fost inspirată de aceste idei extramuzicale. Flautul și 
instrumentele de percuție sunt, prin asociere cu muzicile străvechi, „instrumentele 
care evocă cel mai puternic vocea omului şi a naturii...iar flautul este instrumentul 
care se aseamănă cel mai bine cu timbrul vocii umane”?, fiind unul dintre 
instrumentele preferate ale lui Crumb. Un izvor constant de inspiraţie îl constituie 


1 Steven Bruns, Ofer Ben-Amots, Michael D. Grace, George Crumb & the Alchemy of Sound, (Colorado 
Music Press, 2005), p. 322. 
2 James Beckwith Maxwell, Interviu cu compozitorul George Crumb, 20 ianuarie, 2011 

muzica arhaică. În elaborarea acestei lucrări Crumb a fost inspirat de muzica şi de 
sunetul flautului chinez si japonez. Cand a fost intrebat de ce a ales cele doua 
categorii de instrumente, el a explicat că „instrumentele străvechi şi sursa 
ecologică”! au constituit un punct de plecare. Crumb a menţionat că din „timpuri 
ancestrale oamenii au avut muzica lor şi şi-au confecţionat propriile instrumente 
muzicale, iar cele mai vechi au fost fluierul un strămoş al flautului şi diferite 
obiecte pe care băteau ritmuri, ce reprezentau instrumentele de percuție din zilele 
noastre.”? 

Instrumentarul de percuție care acompaniază flautul sunt: Percutia 1 — 
bongos, toba africana, (african log drum), cinci tom-tom-uri, toba mare de 
dimensiuni mici (small bass drum); Percutia 2 -bongos, tobă africană, cinci tom-tom- 
uri, tobă mare medie; Percutia 3 — tobă mare. După cum se observă, instrumentele 
de percuție folosite în lucrarea de faţă se impart în două categorii: prima categorie 
este reprezentată de cele trei tobe mari (de dimensiuni diferite) care au rolul de a 
crea tensiune, iar a doua categorie este cea a instrumentelor mici de percuție, şi 
anume, tom-tomuri, bongosuri, tobe africane -toate confecţionate din materiale 
naturale şi având un timbru aparte, care imită sunetele din natură şi asigură 
impulsul ritmic muzicii. Cerinţele constructive impuse de autor pun în dificultate 
posibilitatea unor reprezentări multiple ale acestei piese. Acestea se referă în 
primul rând la raritatea câtorva dintre instrumentele de percuție? necesare. 
Aranjarea scenică a celor trei grupe de instrumente de percuție este de asemenea 
pretențioasă. Compozitorul ne pune la dispoziţie o diagramă ce reprezintă 
pozitionarea celor patru interpreţi pe scenă (flautul este așezat în faţă, în centrul 
scenei, flancat în stânga şi în dreapta de doi dintre percutionisti, al treilea fiind 
amplasat central, în capătul scenei, în linie cu flautul). Distanţa dintre interpreţi nu 
avantajează o bună coordonare a atacurilor în pasajele ritmice sensibile, de mare 
dificultate, interpreţii neavând un contact vizual prea bun. 

După această scurtă incursiune cu caracter general asupra lucrării, vom 
prezenta în continuare câteva aspecte analitice fundamentale în elaborarea acestei 
piese: aspectul formal, melodic şi ritmic. Aspectul formal nu se relevă cu claritate 
la o primă privire. Putem intui ca principiu generator de formă un crescendo 
amplu urmat de o stingere treptată a muzicii. Forma pare că se auto-generează 
prin juxtapunerea fragmentelor muzicale. O privire atentă asupra partiturii ar 
putea sugera un amplu monostrofic cu insertii datorită similitudinii materialului 
melodic folosit. Deşi o delimitare clară a sectiunilor este dificil de realizat, banuim 
un model formal tristrofic: A B A’. Pentru o mai bună înţelegere vom folosi 


1 Jeffrey Ryan, Interviu cu George Crumb, 17 Noiembrie 2010. 

2 Ibidem. 

3 Materialul din care sunt confecţionate tobele mari, membrana trebuie să fie din piele naturală şi nu din 
plastic, material ce influențează calitatea efectelor cerute de compozitor. 

reperele numerice din partitură (R1, R2, R3 ș.a.m.d.) pentru a delimita fragmentele 
muzicale în cadrul sectiunilor mari. Identificăm astfel o amplă strofă A (de la 
început până la R9), o strofă B caracterizată de prezenţa citatului din Syrinx de 
Claude Debussy şi de climaxul lucrării (R9 până la R19), urmată de o scurtă 
retranzitie (R19-R20) către strofa concluziva A’ (R21 până la final) considerabil 
redusă faţă de strofa A. Fără a uza de o prea mare complexitate formală, lucrarea 
se articulează coerent şi convingător. 

Măiestria şi eficacitatea scriiturii în muzica lui Crumb se relevă însă şi mai 
pregnant în micro-analiză. Ne referim aici la parametrul intonational sau la 
construcţiile melodice. Printr-un demers reductionist observăm economia maximă 
de mijloace cu privire la materialul melodic folosit. Trei tricorduri generează întreg 
discursul melodic. Aceste tricorduri sunt folosite ingenios de către Crumb prin 
tehnica permutării, rotației şi transpozitiei. Acelaşi principiu al repetitiei cu 
contrast, regăsit în toată creaţia lui Crumb, defineşte modul de elaborare a 
discursului din această lucrare. Dacă construim cele trei tricorduri de pe acelaşi 
sunet prezentate în forma lor de bază, obţinem următoarele celule melodice cu rol 
generator: 1 — do-re-fa, tricord diatonic bazat pe modelul 2M-3m, 2 — do-do#-mi, 
tricord cromatic bazat pe modelul 2m-3m şi 3 — do-do#-re, tricord cromatic bazat 
pe modelul 2m-2m. Astfel primul enunţ al flautului din debutul lucrării defineşte 
trei motive ce vor apărea în diverse forme pe parcursul lucrării: motivul a, cu profil 
melodic ascendent format din două salturi în aceeaşi direcție definind primul 
tricord, dar construit de pe sunetul la în forma sa de bază din care obţinem prin 
rotaţie si-rel-lal, motivul b, un sunet lung ritmizat prin vibrato şi motivul c, bazat 
pe al doilea tricord, însă inversat, cu profil melodic descendent. 


Exemplul 18: An Idyll for the Misbegotten, motivele generatoare a, b, c 

Amplified Flute 


Pentru a observa cu claritate tehnica repetitiei cu contrast, oferim drept 
exemplu următoarele două enunturi ale flautului bazate pe cele trei motive, dar 
expuse acum variat: prin modificarea ritmică, permutare, transpozitie sau 
prelungire prin adaugare de sunete: 


Exemplul 19: An Idyll for the Misbegotten, al doilea enunt 

Exemplul 20: An Idyll for the Misbegotten, al treilea enunt 

Un al patrulea motiv d, care se distinge cu claritate datorită identității 
timbrale distincte, este aşa-numitul ,,Turtle-dove effect” (turturica), un fel de 
interjectie onomatopeica care imită gânguritul turturicii. Acest procedeu al tehnicii 


extinse este o combinație dintre un glissando si un tril realizat cu o digitatie 
specială. Acest efect i-a fost sugerat lui Crumb de către flautista Sue Kahn si 
reprezintă una din culorile timbrale aparte ale acestei lucrări. 


Exemplul 21: An Idyll for the Misbegotten, motivul d, „Turtle-dove effect” 

Pe tot parcursul sectiunii A, flautul si percutia evolueaza alternativ. Flautul 
materialul 

expune materialul melodic, iar instrumentele de percuție „comentează 
prezentat. Două tehnici de scriitură se remarcă în partitura percutiei: unisonul 
ritmic şi canonul (imitatia) ritmic. Nu vom dezbate în amănunt intervenţiile 
percutiei, dar ni se pare extrem de interesant modul in care instrumente prin care 
se obține de obicei pulsatia si energia ritmică sunt folosite aici ca instrumente de 
culoare; acestea îşi definesc rolul specific de impulsionare şi directionare a 
discursului doar in zona de climax a piesei. Secţiunea B, prezintă evoluţia celor 
două instrumente împreună, percutia având rolul de a acompania şi de a crea 
interes ritmic în elaborarea secţiunii care conduce către climaxul lucrării (R11 — 
R19). 

În desfăşurarea discursului melodic al piesei distingem două modalităţi de 
prezentare a materialului. Prima definită prin fragmente scurte, incisive, cu profil 
ritmic pregnant şi caracterizate de schimbări abrupte de registru, iar a doua 
definită de figuratii melodice descendente, ornamentate cromatic. Cele două 
modalităţi fuzionează, în special în secţiunea B, oferind contrastul necesar. 
Rezultatul sonor astfel obţinut se aseamănă destul de mult cu cel al unei lucrări 
emblematice din repertoriul flautistic contemporan, şi anume Le Merle Noir de 

Olivier Messiaen, fara a atinge acelasi grad de complexitate si elaborare melodica si 
ritmică. Stilul „oiseaux” caracteristic lui Messiaen se poate identifica cu claritate şi 
in partitura lui Crumb. 

Un alt motiv e, prelucrat in special in sectiunea B a piesei, apare la reperul 
3 (R3) în partitură. Acesta se bazează pe tricordul cromatic fa-fa#-sol, prezentat 
însă prin permutatie soll-solb2-fa2 şi constituit dintr-o apogiatură dublă şi un 
sunet lung. Vom oferi drept exemplu o variantă a acestui motiv din secţiunea B a 
lucrării la momentul potrivit. Pe lângă frullato, glissando, vibrato ritmizat ca 
procedee ale tehnicii extinse în partitura flautului, o culoare timbrală distinctă este 
amintitul „Turtle-dove effect”. 

Chiar de la începutul secţiunii B flautul debutează cu o nouă culoare 
timbrală, tehnica speak-flute. Crumb inserează în discursul muzical două versuri ale 
poetului chinez din secolul XIII Ssu - K'ung Shu. Versurile sunt şoptite de către 
flautist în capul flautului. Traduse cele două versuri sună astfel: Luna apune. Acolo 
se găsesc păsări înfiorate si ierburi ofilite.! Materialul melodic elaborează pe baza 
tricordului cromatic şi a motivului c. Prin caracterul distinct şi prin efectul timbral 
putem denumi drept motivul f, respectiv f var (derivat din motivul b şi c) cele 
două instanţe ale apariţiei textului şoptit. 


Exemplul 22: An Idyll for the Misbegotten, secţiunea B, motivul f var 

Elementul cel mai important din debutul sectiunii B este fragmentul citat 
cu cateva libertati de ordin ritmic din lucrarea Syrinx pentru flaut solo de Claude 
Debussy. Acest fragment se integreaza perfect in lumea sonora a lucrarii, iar 
factura impresionistă a muzicii lui Crumb justifică prezenţa citatului. Vom denumi 
drept motivul g acest scurt fragment citat, importanţa acestuia se va releva ulterior, 
prin integrarea citatului în țesătura sonoră a lucrării. 


Exemplul 23: An Idyll for the Misbegotten, motivul g, citatul din Syrinx 


(meno questa voltal} 

1 “The moon goes down. There are shivering birds and withering grasses.” 

De la reperul 11 (R11) al sectiunii B incepe un amplu crescendo, realizat 
treptat cu mare măiestrie. Oferim drept exemplu două fragmente ale acestei ample 
evoluţii către climax. Primul fragment reprezintă motivul e, secventat, iar între 
secvențele motivice se insinuează citatul din Syrinx (R13). Al doilea fragment 
reprezintă modul prin care Crumb construieşte discursul conferindu-i reale accente 
dramatice (momentul culminativ al lucrării). 


Exemplul 24: An Idyll for the Misbegotten, motivul e variat combinat cu motivul g 

In completarea prezentării analitice dorim să menționăm două aspecte 


timbrale inedite regăsite in ştima flautului: armonicele şi whistle-tones. Fără o mare 
importanţă din punct de vedere constructiv, oferim trei exemple în care observăm 


148 


aceste doua procedee ale tehnicii extinse. Unul apare in sectiunea B (armonice 
duble - multifonice), celelalte două exemple se regăsesc in retranzitie (armonice 
simple si whistle-tones). Cu privire la pasajul de whistle-tones pe care îl vom 
exemplifica, flautistul Robert Aitken spune că i s-a părut cel mai dificil pasaj al 
întregii lucrări, datorită registrului grav în care sunt amplasate fundamentalele: 
soll, respectiv la 


Exemplul 26: An Idyll for the Misbegotten, pasaj cu armonice duble — multifonice 


pees @ouble harmonies) 


Exemplul 27: An Idyll for the Misbegotten, pasaj cu armonice simple 

Exemplul 28: An Idyll for the Misbegotten, pasaj cu whistle-tones 


una Pisite—tones” 
(=3rd partial farm) li 


Secțiunea A’ readuce in prim plan enuntul din debutul lucrării cu cele trei 
motive variate (motivul b este expus acum doar ca o notă lungă, fără ritmizarea 
vibrato-ului) 

Exemplul 29: An Idyll for the Misbegotten, sectiunea A’ (R21) 

Exemplul 30: An Idyll for the Misbegotten, Secţiunea A’ (R23 — final) 

După cum observăm în ultimul exemplu flautul încheie acest „manifest 
pentru natură” cu sunetele tânguitoare ale turturicii, într-o dinamică aproape 
imperceptibilă. 

Lucrarea An Idyll for the Misbegotten reprezintă o reală provocare pentru 
orice flautist. Pentru o realizare optimă, lucrarea pretinde stăpânirea excelentă a 
procedeelor tehnicii extinse dublată de un simţ expresiv şi ritmic foarte bine 
asimilate şi internalizate de către muzicianul interpret. 

